
A^um,  studiis  Academicis  peractis^  mihi  Aca-' 
demiam  relicturo^  ut  legibus  satisfacerem^  scri^» 
henda  est  Dissertatio  ^  hunc  in  finem  primo  mi¬ 
hi  consilium  erat,  in  febris  naturam  indagare^ 
dum  seniper  mihi  obscurum  esse  videbatur ^  fe¬ 
brem  ephemeram  vel  inflammatoriam  ,  cum  febre 
intermittente  vel  larvata  ejusdem  esse  naturae; 
magis  etiam  ad  hoc  consilium  concitabar  a  lec¬ 
tionibus  therapeuticis  egregiis  CL  Druys  van 
der  Hoeven  ^  qui  in  exponendis  febribus  simpli* 
cissimam  quaesivit  speciem  febris ,  ut  typum , 
ex  quo  febres  ceterae  explicarentui'  magis  com¬ 
plicatae  et  ideo  ephemeram  benignam  posuit  ut 
normam ,  ex  qua  facilius ,  aliae  species  intel^ 
ligi  possent.  Ex  hac  expositione  jam  magis  in 
hocce  campo  lux  mihi  affulgebat  et  desiderium 


exoriebatur  haec  altius  repetendi»  P raesertim 
autem,  febris  intermittentis  hiaturam  indagare 
volebam  et  non  longe  a  sententia  aberam ,  (po» 
sita  ephemera  ,  ut  norma  verum  febris  charae-- 
terem  referente')  febres  intermittentes  proprie  ad 
febres  non  pertinere ,  illas  nonnullis  sympto  - 
matibus  quidem  febri  stricte  dictae  non  dissi¬ 
miles  essent  illas  autem  quod  ad  naturam  cum 
ceteris  febribus  nil  commime  habere ,  sed  ad 
morbos  ne7'vosos  peydinere  j  febrem  intermitten* 
tem  igitur  affectionem  esse  nervosam ,  spasti¬ 
cam  et  verosimiliter  causam  habere  in  spasmo 
nervi  symqjathici ,  quam  sententiam  ex  sympto¬ 
matibus  nonnullis  ,  aliisque  probare  posse  pu- 
tabamo  Necesse  erat  et  historiam  Medicinae 
consulere,,  ut  pateret  ^  quid  antiquiores  quid  re- 
centiores  de  hac  re  scripserint,  I)um  autem 
antiquiores  auctores  conferebam  et  varias  eorum 
de  febris  natura  theoidas  annotaveram  y  in  his 
jam  tantum  temporis  impenderam ,  ut  mihi  7nox 
pateret  y  me  ante  ferias^  hanc  materdem  no7i 
absoluturum  fore:  deterrebar  a  massa  illa  auc¬ 
torum,  qui  pe7'volvendi  essent,  et  experiebar  de 
hac  re  scripsisse  viros  auctoritate  inagnos  qua¬ 
re  etiam  mihi  juveni  tironi  periculosum  esse 
videbatur ,  7neam  sententiam  defendere,  nisi  om¬ 
nibus  numeris  absolutam ,  quam  propter  tempo^- 


rts  hrevilatem  proferre  nuUomodo  poteram.  Igi¬ 
tur ,  vel  annum  fere  dispendendum  erat  ad  ex» 
positionem  ejusmodi  Disputationis  ,  vel  Disserta¬ 
tio  scribenda  erat  nullius  plane  momenti  ^  quae 
dono  coacto  similis ,  inserviret  ut  legibus  satis¬ 
fieret,  Choltra  Indica  interim  regiones  nosti^as 
appropinquat  ^  et  fortasse  hisce  feriis  nos  arri¬ 
pit ;  meum  igitur'  est  officium  hoc  in  casu  ^  ubi 
necesse  erit,  auxilium  quampote  praestare  aegro¬ 
tantibus  ,  quod  secundum  leges  difficile  esset , 
nisi  gradum  Medicinae  doctoris  obtinuerim. 
Quae  dum  ita  sunt ,  concludi  denique  ad  Dis¬ 
sertationem,  quam  paucis  diebus  perficere  pos¬ 
sem  /  et  dum  breves  confeceram  annotationes , 
omnium  fere  aegrorum  in  Nosocomio  Academico 
durante  hocce  curriculo  Academico,  quas  autem 

numquam  praevidere  potui  ad  dissertationem 

% 

unquam  inservituras  esse ,  consilium  cepi  has 
conficere  et  conscribere  historiam  brevem  aegro» 
tantium.  Talis  ergo  sequitur  historia,  Nil  no¬ 
vi,  nil  notabilis  fere  continet. 

Lectoris,  si  quis  erit,  benevolentiam  imploro^ 
animadvertat  causas  urgentes ,  quae  me  ad  hoc 
argumentum  impulerunt. 

Dum  autem  nemini  refert  haecce  historia,  ni¬ 
si  fortasse  commilitonibus  hocce  anno  Nosoco¬ 
mium  visitantibus ,  vobis  amicissimis  hanc  his- 


tofiam  dedicandam  esse  credidi j  vellem  me  me- 
liora  vobis  offerenda  habere ,  sed  accipiatis ! 
quia  est  ab  amico  vobiscum  commilitone  quon¬ 
dam^  tam  in  lectionibus  medicis  et  Nosocomio ^ 
quam  in  exercitu  nostro  et  in  proeliis  contra 
Belgas, 

Simplex  est  veri  sigillum'^  simplicissimis  er¬ 
go  verbis  gratias  ago  Praeceptoribus  optimis^ 
Facultatis  Medicae  Professoribus ,  pro  egregia 
institutione  et  consiliis :  imprimis  vobis  permul¬ 
ta  debeo  in  Nosocomio  Academico  Praeceptori¬ 
bus  ,  qui  tantopere  studetis ,  ad  formandos  me¬ 
dicos  rationales  humanitatis  cultores :  B  eus  Op¬ 
timus  vobis  longam  praeparet  vitam  tot  homi¬ 
nibus  utilem  et  necessariam  ^  persuasum  habea¬ 
tis  me  semper  grato  animo  vestras  lectiones  in 
memoriam  revocaturum  et  secuturum  fore,  Va^, 
leant  haec  pauca  jrro  rnultiSm 

PARS  MEDICA. 

.A-Htequam  ad  ipsas  morborum  historias  proce¬ 
dam  ,  quaedam  breviter  praemonenda  sunt  de  con¬ 
stitutione  Epidemica  a  mense  Septembris  1831 
hucusque.  Intelligitur  autem  non  judicari  posse 
de  constitutione  ex  solo  Nosocomio ,  quia  plerum¬ 
que  nimis  parvus  est  numerus  aegrorum ,  ut  ex 
inde  cognosceretur,  sed  ex  aegrotantibus  praeser¬ 
tim  extra  Nosocomium  observatis. 

September  1831.  Menses  praeterlapsi  aestivi  ad¬ 
modum  calidi  fuere  atque  sicci  ,  imprimis  mensis 
Julius  et  primi  dies  mensis  Augusti  durante  expedi¬ 
tione  bellica  in  Belgiam.  Aestate  constitutio  in  ex- 

erfeitu  salleui  eratbiliosa,  gastrica  ;  febres  biliosae,  af¬ 
fectiones  gastricae ,  variolae  cum  complicatione  ple¬ 
rumque  gastrica  .plurimum  benignae ,  quibus  non 
insertae  erant  variolae ,  malignae ,  praecipui  morbi 
erant  regnantes.  Postrema  mensis  Augusti  et  prima 
parte  Septembris  dies  multi  pluviales,  ventosi,  flan¬ 
te  plurime  vento  Favonio  pluviali  ( Zuidwesten 
wind)  ,  quibus  pluviis  nostri  agri  aggeribus  circumdati 
(Polders)  multis  aquis  immerguntur.  Altera  pars 
mensis  Septembris  mitis  et  sicca  erat  regnantibus 
morbis  catarrbaii-gastricis,  febribus  intermittentibus. 
Prope  urbem  Sylvam  Ducis  regnabant  hoc  tem¬ 
pore  febres  intermittentes  malignae  paludosae ,  a 
miasmate  orto  ex  inundationibus  ad  urbem  mu¬ 
niendam  institutis. 

1 

October.  Tempestas  usque  ad  diem  vigesimum 
secundum  mitis ,  fere  aestas  protracta  dicenda , 
ventus  Favonius  creber,  iidem  fere  morbi.  Hac 
'die  autem  tempestas  subito  mutatur,  venti  reg¬ 
nant  procellosi  cum  pluviis  largis ,  et  inde  per 
totum  mensem  dies  fri  idi  ,  procellosi,  regnante 
bumido  frigido,  febres  intermittentes  bilioso -gas¬ 
tricae  vel  gastrico  -  catarrhales.  Multiplex  leniter 
diaphoreticorum  usus ,  vel  evacuantium  et  resol- 
’  ventium, 

‘  November,  Hoc  mense  praevalente  humido  fri- 
*  gido ,  ^frequens  erat  procella  cum  vento  cauro 


(»  Noordwest)  ,  loli  dies  saepe  pluviales  vento  fri¬ 
gido  vel  grandine ,  nive ,  imbribus  comitati ,  nul-v 
Ius  fere  dies  sine  pluviis.  Morbi  regnant  calar- 
rbales,  rheumatici,  febres  intermittentes  catarrhales, 
eatarrbus  pulmonum ,  tussis  quinta  etc.  Conve¬ 
niunt  diaphoretica  mucilaginosa  ,  potus  tepidus  ,  an- 
tispasmodica.  Magnus  aegrorum  numerus, 

December,  Eadem  fere  tempestas,  non  autem- 
tam  bumida  quam  praecedente  mense ,  regnat 
tamen  humidum  frigidum  ,  nostris  regionibus  im¬ 
primis  propium.  Morbi  plurime  catarrhales ,  tussis , 
rheumatismi ,  passim  febres  catarrhales  nervosae, 

Januarius  1832,  Coelum  siccum  frigidum  per 
totum  mensem  flante  Borea  et  Euro  (Oosten  wind) , 
parvus  aegrorum  numerus,  plurime  catarrhi ,  rheu¬ 
matismi,  inflammationes,  apparatu  antiphlogistico 
saepius ,  nonnumquam  autem  et  diaphoreticis  de¬ 
bellandae, 

Fehmiarius.  Eadem  tempestas,  idemque  morbo¬ 
rum  character  ,  hinc  illinc  autem  diarrhaeae  cruen¬ 
tae,  ut  videtur  ex  causa  rheumatica,  facile  fu¬ 
gandae,  diaphoreticis  mucilaginosis  pulvere  Boveri 
junctis.  Passim  etiam  variolae  vel  varicellae. 

Martius,  Mutabile  tempus  praevalente  autem  sicco 
frigido,  dies  multi  ventosi,  ventus  mutabilis,  mor¬ 
bi  catarrhales,  febres  intermittentes  frequentes  iii-f 
ter  infantes,  quorum  hoc  tempore  magnus  nu- 

merus  febribus  laborabat ,  non  autem  malignae 
erant,  et  amaris  vel  cortice  tollebantur. 

Aprilis.  Tempestas  aequabilis  sicca,  flante  fere 
semper  vento  frigido ,  magnus  aegrorum  numerus , 
morbi  catarrhales,  febres  intermittentes  vernales 
plurimae  gastricae  indolis ,  diarrbaeae ,  colicae , 
cholera.  Multiplex  usus  corticis  Peruv.  saepe  etiam 
purgantium ,  et  demulcentium. 

Majus.  Prima  hujus  mensis  pars  pro  anni 
tempore  valde  frigida  fuit ,  flante  plurime  Cauro , 
aut  Borea ,  dies  multi  etiam  pluviales ,  magnus 
aegrorum  numerus,  morbi  multi  gastrici,  intes¬ 
tina  facile  afficiuntur ,  multae  diarrhaeae  ,  colicae 
et  febres  intermittentes  ,  quae  aliis  annis  catar- 
rhales ,  nunc  autem  omnes  fere  gastricae  sunt, 
quare  saepius  conveniunt  leniter  alvum  moventia 
vel  purgantia ,  et  imprimis  Sulph.  Quininae,  nam 
etiamsi  simplices  factae  sint,  non  facile  sponte 
silent. 

Illae  frequentes  affectiones  gastricae ,  tempore 
quo  ceteroquin  non  frequenter  observantur,  quo 
iis  minime  favet  athmosphaerae  temperatura ,  quaes¬ 
tionem  fere  moverent ,  an  non  essent  prodroma 
Cholerae  Indicae?  uti  in  aliis  regionibus,  ut  in 
insula  Javae  observata  sunt ,  ante  morbi  erup¬ 
tionem. 

■  Febres  intermittentes  autumnales. 

Morbi ,  quos  in  autumno ,  incipiente  curriculo 
Academico ,  plerumque  observare  solemus ,  sunt 
-  febres  intermittentes  quotidianae  et  tertianae  bilio¬ 
so  -  gastricae,  frequentes  post  calores  aestivos  in¬ 
tensos,  si  epidemice  grassantur,  malignae,  quo  in 
casu  hae  febres  jam  in  aestate  se  ostendunt, 
quaeque  autumnales  post  purgantia ,  vel  emetica 
corticem  requirunt ,  nam  raro  sine  cortice  silent 
et  saepe  nisi  cortice  adbibito  usque  ad  vernales 
protrahuntur.  Etiam  hocce  autumno  observavi¬ 
mus  multas  febres  intermittentes  ut  plurimum  gas¬ 
tricas  et  gastrico  -  catarrhales  ;  in  eo  nunc  diffe-  , 
rebant,  quod  emetica  vix  umquam  erant  indicata, 
-quia  desiderabantur  symptomata  saburrae  in  pri¬ 
mis  viis,  quae  haerebat  in  intestinis  crassis;  neque 
etiam  corticem  Peruv.  requirebant.  Ex  quinde¬ 
cim  aegris  intermittentibus  his  laborantibus,  mo¬ 
do  in  uno  casu  emeticum  requirebatur.  In  ae- 
‘grotantibus  nostris  prima  vice  visitatis,  sequen¬ 
tia  notavimus  symptomata  :  lingua  muco  albo  vel 
flavo  obsessa,  appetitus  deletus,  sapor  oris  in¬ 
gratus  ,  alvus  tarda  vel  obstructa  ,  abdomen  tu¬ 
midum,  durum  saepe,  symptomata  etiam  catar- 
rhalia ,  tussis ,  vox  rauca ,  dolor  capitis ,  saepe 
et  supraorbitalis,  exanthemata  ad  labia  et  an- 

gulos  oris^  Quamvis  in  omnibus  fere  symptomata 
gastrica  erant  praevalentia  ^  tamen  minor  usus 
efat  purgantium  ,  quam  quidem  resolventium ,  dum 
horum  usu  facile  movebatur  alvus.  In  paucis  igi¬ 
tur  purgantia  dedimus ,  sed  extracta  resolv.  mu- 
cilaginosis  leniter  diaphoreticis  juncta  ut  e,  g. 
decoct.  alth.  cum  extr.  gram, ,  Sale  Ammon. ,  vel 
tart.  emet,  refracta  dosi  cum  Rob.  Samb.  egre¬ 
gii  erant  usus.  Clysmate  resolvente ,  si  alvus  stric¬ 
ta  erat  ,  adjuvabatur  cura  ,  quibus  plerumque  symp¬ 
tomata  gastrica  et  febris  ipsa  disparuere.  Facile 
autem  intebigitur ,  non  omnes  hos  febricitantes 
eodem  modo  tractatos  esse ,  sed  pro  diverso  ae¬ 
gro  (individuo)  diversam  esse  medicationem,  nam 
nostro  in  Nosocomio  abhorremus  a  methodis  vel 
systematibus,  sed  therapeiam  universalem*  sequi¬ 
mur  peculiaribus  casibus  pathologicis  applicandam. 

Medela  autem  in  genere  constitit  primo  in  pur¬ 
gantibus  dein  resolventibus,  diaphoreticis,  deni¬ 
que  amaris  tonicis  cura  finiebatur. 

Notabile  est  plerasque  febres  facile  disparuisse 
dicto  modo ,  neque  corticem  ut  febrifugum  re- 
quisivisse,  dum  autumnales  intermittentes  plerum¬ 
que  non  sponte  silent,  sed  fiunt  habituales;  ad 
Ionum  augendum  post  febrem  silentem  corticem 
•adhibuimus.  Videntur  hae  autumnales  hoc  anno 
fuisse  ut  tempore  Petri  Foresti ,  qui  testatur  se 

facile  amaris  febres  has  fugasse,  neque  nisi  ra¬ 
rissime  infelicem  eventum  -vidisse.  Hodie  autem 
autumnales  si  epidemice  grassantur  admodum  pe¬ 
riculosae  sunt ,  et  mulla  funera  faciunt.  Tribus 
aegris,  quibus  post  adhibita  resolventia,  evacuantia, 
febris  perdurabat ,  tollenda  erat  ope  Sulpb.  Qui- 
nin.,  qui  dein  prompto  corticis  usu  convaluere. 

Decursus  paroxysmi  febrilis  erat  cum  rigore  in 
primo  stadio  brevi,  pulsu  parvo  spastico  frequen¬ 
to;  longissimum  erat  stadium  alterum,  calor  in¬ 
tensus,  oculi  rubentes,  acidorum  appetitus,  sitis 
magna,  anxietas  summa,  pulsus  frequens  celer, 
hoc  sequebatur  largus  sudor,  peculiaris  illius  in 
intermittentibus  odoris,  in  nonnullis  lintearia  co¬ 
lore  flavo  tingens ,  urina  profunde  rubra ,  cura 
sedimento  lateritio,  Apyrexia  brevis  erat ,  et  ca¬ 
pitis  doloribus  comitata. 

Dictis  medicamentis  adhibitis  alvus  movebatur , 
sana  restituebatur,  sapor  oris  bonus  et  ap[ietilus 
redibant,  lingua  purior  fiebat,  et  cessabat  capitis 
dolor.  Paroxysmi  denique  in  tertianis  quotidie 
breviores  erant,  in  quotidianis  postponentes, 
tandem  disparebat  febris  ,  amaris  Ionicis  cura  ab- 
sol-vebatur,  quae  plerumque  intra  viginti  dies  ob¬ 
tinuit. 

Tales  erant  febres  inlerm.  hoc  tempore  reg¬ 
nantes  sed  praeterea ,  varios  habuimus  aegrotan- 

Ics »  sic  observavimus  Pleuro  -  pneumoniam  in 
puella  viginli  annorum ,  rustica  ,  pleno  corpore , 
plethorica,  quae  apparatu  anliphlogistico  et  emol¬ 
lientibus  sanata  est ,  relicta  autem  passione  hys¬ 
terica ,  qua  per  annos  jam  laborat.  Prae  aliis 
autem  notabilis  erat  io  juvene  22  annorum, 

Febns  typhoidea, 

P.  K,  juvenis  22  annorum  ante  aliquot  dies 
febre  corripitur  continua  remittente ,  die  3  No¬ 
vembris  Nosocomium  ingressus  est.  Habitus  ejus 
est  gracilis ,  macilentus ,  foemineo  quam  virili  fere 
similior,  capilli  albi,  oculi  caerulei,  culis  tenera 
pallida.  Praecesserunt  vigiliae  et  fatigatio,  prop¬ 
ter  aegrum  cui  serviebat.  Tempestas  mensis  Oc¬ 
tobris  fuit  pluviosa,  mitis,  cum  vento  plurime  plu¬ 
viali  Favonio  (Zuidwest)  ,  nunc  autem  procellosa  , 
magis  frigida  cum  vento  plerumque  Cauro  (Noord- 
west). 

Die  3  Novembris,  Calor  corporis  insignis ,  al- 
ternalim  sudat  et  calet,  respiratio  frequens,  pul¬ 
sus  frequens  et  celer,  lingua  rubra  sicca,  alvum 
misit  paululum  liquidam,  praescribimus  remedium 
diluens  refrigerans  ,  ex  aqua  Iiord.  cxtr.  gram. , 
Rob  samb,  et  oxymclie. 

4/ 

Vesperi:  Augentur  symptomata,  cutis  sicca. 

hie  4  Novembris,  Eodem  versatur  in  statu, 
alvum  parce  dimisit,  julajjio  additur  unc.  |S  ace¬ 
ti  vin\  (Propter  praegressas  potentias  nocentes 
et  habitum  gracilem  status  nervosus  metuen¬ 
dus  est.) 

JJie  5  Novembris,  •  Universum  corpus  calet  cum 
cute  sicca  ^  dolor  capitis,  oculi  paululum  ruben¬ 
tes,  vox  et  lingua  tremula,  humida  magis  quam 
heri  ,  sed  crasso  muco  obducta ,  appetitus  ad¬ 
huc  deletus ,  fere  nil  nisi  medicamenta  assumit. 
Debilis  est  et  phlegmaticus,  vix  loquitur,  neque 
de  ullo  incommodo  queritur.  Saepius  per  hunc 
diem  eum  dormientem  inveni,  tamen  se  nocte 
non  dormire  affirmat.  Pergimus  in  diluendo, 
temperando,  aucto  systematis  vasculosi  molu. 

Die  6  Novembris,  Ut  heri  calor  universus,  si 
quaeratur  quomodo  valeat,  respondet,  jbene: 
torpent  sensus  organa,  oculi  saepe  sunt  fixi,  sur¬ 
dus  est,  difficulter  loquitur,  lingua  sicca,  plicis 
siccis  albis  quasi  tecta,  pulsus  frequens,  celer,  de¬ 
bilis.  Pro  potu  aq.  hordei  cum  succo  citri  im¬ 
peratur. 

Vesperi:  Exacerbatio:  dormiens  quasi  jacet, 
quaestionibus  tamen  statim  debili  et  tremula  vo¬ 
ce  respondet  ,  linguam  vix  educere  potest ,  dolet 
caput,  carotides  pulsant,  delirat.  Bis  alvum 
deposuit  serosam  ,  membranulis  mixtam,  Jula[)ium 

et  aqua  liord, ,  Rob.  Ribesior.  et  aceti  vini  uac. 
Sinapismi  ad  crura  applicantur. 

Bie  7  Novembris,  Ut  beri :  linsjuae  crustae  bru- 
neae  fiunt,  Rcsipit ,  cognatos  non  cognoscit,  de¬ 
lirat  tacite. 

Vesperi:  Exacerbatio;  culis  madida,  sympto¬ 
mata  omnia  aucta.  Applicantur  capiti  fomenta 
frigida  ex  aqua  et  aceto,  sinapismi  ad  pedes 
admoventur,  pergimus  cum  julapio, 

Bie  8  Novembris,  Calor  culis  minor,  minus 
eliam  pulsant  carotides ,  linguae  margines  humidi 
fiunt ,  sicca  illa  crusta  brunea  decidere  incipit  et 
parva  ulcuscula  relinquit.  Alvum  deposuit  foeti¬ 
dam,  saburralem  fere,  urina  nubeculosa  cum  mem¬ 
branulis  fundum  petentibus ;  respiratio  frequens  , 
morbus  exacerbare  videtur,  quod  solet  vespertino 
tempore  ceteroquin ,  pulsus  auctus  bis  pulsans. 
Praescribitur  clysma  ex  infus,  fior,  Chamom,  et 
aceto,  et  linctus  emolliens  ad  emendandam  oris 
siccitatem.  Cum  caeleris  pergimus. 

Vesperi:  Alvum  liquidam  deposuit,  quare  clys¬ 
ma  non  applicatum  est,  nulla  ceterum  mutatio, 
B  ie  9  Novembris,  Nocte  delirans  cubiculo  exiit, 
nunc  tamen  melius  se  habet ,  cutis  madida ,  cuticu¬ 
lae  linguae  decidunt,  alvum  saepius  misit  saburra¬ 
lem  ,  liquidam ,  non  ita  ut  colliquativam  diceres , 
pulsus  fortior,  quamvis  adhuc  soporosus  est ,  tamen 


melius  quaestionibus  respondet.  Pergimus  in  usu 
aceli. 

Vespe7'i :  Bis  alvum  demisit,  urina  fere  sana. 

Ute  10  Nove7)ibris ,  Calet  admodum ,  dolor  ad- 
est  capitis,  pejus  se  habere  dicit,  lingua  magis 
sicca,  pulsus  frequentior,  debilior  et  celer,  exacer¬ 
bare  morbus  videtur,  Julapium  ex  aceto,  fomen« 
ta  capitis  frigida  ,  sinapisni  ad  crura  adhibentur. 

Vespe7i :  Major  congestio  ad  caput,  perfecte 
soporosus  est,  pulsus  minus  frequens,  quam  ma¬ 
tutino  tempore.  Admovetur  capiti  fomentatio 
Schmuckeriana  ;  alvum  misit  parcam  liquidam. 

Bie  11  Novembr^is,  Non  melius  se  habet,  pul¬ 
sus  et  stupor  ut  heri,  lingua  quamvis  ad  margi¬ 
nes  a  crusta  libera ,  media  parte  adhuc  obsessa 
sicca ,  urina  turbata  paululum.  Praeterea  nunc 
vexatur  tussi  sicca.  Praescribitur  idem  Julapium 
addito  dr.  j  aeth,  acet,  praeterea  pulv.  ex  caphur, 
gr.  iij  in  xij  pulv.  o.  h.  p. 

B  le  12  Nove7nb7'is.  Ut  heri  respiratio  frequens 
cum  pulsu  parvo  debili  frequente.  Praeterea  pro¬ 
rumpunt  sudores  copiosi ,  urina  sana  ,  linguae 
crustae  reliquae  deciduae  sunt. 

Vesperi:  Nulla  mutatio. 

Bie  13  Novembris,  Paululum  melius  se  sentit, 
pulsus  tamen  valde  debilis,  tussis  adhuc  sicca, 
praescribitur  aq.  hord.  cum  aetliere  sulph. 

Vespei'i:  Valde  delirat  cum  pulsu  debiliore,  a!- 
\um  fere  sanam  deposuit :  fomenta  frigida  capiti 
admoventur. 

.  Dte  14  Novembris*  Alvum  sanam  deposuit, 
valde  debilis  est  ,  pulsusque  decrescit,  duplicatur 
capburae  dosis  et  praescribitur  infusio  valerian., 
ex  rad.  valer.  unc.  ^  ad  colatur,  unc.  viij  elix, 
vitriol.  Halleri  scr.  ij  et  syrupo. 

I)ie  15  Novembris»  Nocte  multum  deliravit, 
pidsus  debilis,  nulla  nunc  congestio  ad  caput, 
alvum  parce  sanum  fere  misit ,  urina  sani  colo¬ 
ris.  Iisdem  pergimus. 

Bie  16  Novembris,  Melius  se  habet,  alvum  et 
urinam  sanas  misit.  Augetur  in  infus.  Valerian, 
acidum  Halleri  cum  scr.  j ;  propinatur  dein  omni 
biborio  cochlear  vini  Rhenani  cum  decocto  albo 
Sydenb.  et  pulv.  ex  caphura. 

Bie  17  Novembris,  Frequens  delirium,  adest 
nunc  exacerbatio  matutino  tempore  ,  major  reac¬ 
tio  ,  pulsus  frequens  fortior ,  lingua  humida  fere 
lota  crustis  libera,  alvus  sana,  urina  clara.  Iis¬ 
dem  pergimus. 

Bie  18  Novembris,  Cutis  madida  ,  pulsus  de¬ 
bilis  celer,  alvus  et  urina  ut  heri. 

Vesjieri:  Pulsus  dicrotus ,  exacerbatio. 

Bie  19  Novembris,  Melius  se  habet,  ceterum  ut 
heri.  Eadem  medicamenta. 


Diq  20  Novembris,  Alvum  copiosam  demisit, 
redit  appetitus,  solidioribus  jam  utitur  aliuientis. 
Eadem  medicamina. 

Bie  21 — 22  Novembris,  Appetitus  viget  quoti¬ 
die  alvum  deposuit ,  lingua  sana  humida ,  vesper¬ 
tina  levis  exacerbatio. 

Bie  Novembi^is,  Idem  se  habet,  alvum  de¬ 
posuit. 

Vesperi:  Exacerbatio  solita  major,  queritur  *de 
tussi ,  lingua  iterum  sicca  est,  ‘ 

Bie  24  Novembris,  Exacerbatio  per  totam  du¬ 
ravit  noctem,  anxius  est,  siticulosus,  lingua  sicca 
rubra ,  alvum  deposuit  liquidam ,  tussis  praeser¬ 
tim  j)ost  assumlam  infus.  valer. 

Vesperi:  Yiget  adhuc  febris,  quare  abstinen¬ 
dum  esse  judicamus  ab  infus.  Valer,  Datur  pro 
potu  decoct  alb.  Sydenb.  cum  Rob  sambuci. 

Bie  25  Novembris.  Pulsus  adhuc  frequens  ce¬ 
ler,  debilis,  appetitus  deletus,  lingua  sicca  ,  alvum 
liquidam  deposuit,  cutis  sicca  calida,  delirat.  ’ 

Vesperi:  Eodem  versatur  in  statu.  Praescribi¬ 
tur  iterum  vaieriana  et  camphora ,  ita  autem,  ut 
ab  illis  in  exacerbatione  abstineatur,  porro  jula- 
pium  ex  aq.  liord.  et  aceto.  Morbus  recidivus  tri¬ 
buendus  esse  videtur  usui  fructuum  pomorum, 

quos  huic  aegro  familia  adtulerat,  illos  crudos 
* 

devoravit ,  imrautalosque  per  alvum  dejecit. 

JJIq  20  Novembris.  Per  nodem  fuit  reojissio  , 
nunc  autem  iterum  valde  febricitat ,  deiirat ,  non 
tamen  sopor  tantus,  qui  aderat  vigente  morbo. 

Vesperi,  Remittit  febris. 

Die  27  Novemb  Tis,  Ut  heri  lingua  crusta  bru* 
nea  lecta ,  ut  in  vigore  morbi  fuit ,  os  muco  ob¬ 
ductum  est  crasso  ,  tussis ,  post  assumta  medica¬ 
menta  praesertim,  quare pr^iescribitur  linctus  emol¬ 
liens  post  medicamenta  sumendus.  Repetuntur 
medicamina. 

Die  23  Novembris,  Pulsus  valde  debilis ,  aeger 
valde  emaciatus ,  quod  non  mirum  dum  nil  fere 
assumit,  roborandum  esse  viletur;  praescribitur 
decoctum  cort.  peruv.  cum  rad.  altli.  Vesperi 
exacerbatio. 

Die  23  Novembris,  Idem  est  ejus  status,  lin¬ 
gua  sicca ,  semper  adhuc  tussis ,  minor  tamen 
post  linctus  usum  ,  semper  calor  siccus  lotius  cor¬ 
poris.  Iter.  dec.  alb.  Syd.,  decoct.  cort.  et 
linctus. 

Die  30  Novembris.  Non  bene  corticem  ferre 
videtur,  sicca  manet  lingua,  et  anxius  fit;  in 
hoc  casu  saepe  fausto  cum  eventu  cortex ,  cum  mag- 
nesia  usta  praeparatur,  praescribitur  ergo,  infus. 
cort.  per.  cum  magnesia  usta. 

Die  I — 2  Decembris,  Simili  se  habet  modo, 
quotidie  alvurn  deponit ,  lingua  sicca  ,  pulsus  aU' 

tem  melior,  major  reactio.  Pro  alimento  lacti- 
cinia  commendantur.  Iter,  medie. 

I)ie  3  Bec,  Praescripsimus  claretum  refrigerans 
ex  infus.  Rosar.  rubr. ,  cum  acid.  miner,,  quia 
semper  queritur  de  siccitate  et  calore. 

B  le  4—6  Bec,  Idem  manet  status,  lingua  sic¬ 
ca,  appetitus  deletus,  pulsus  debilis,  alvus  quo¬ 
tidie  parce  deponitur.  Non  tamen  bene  adstrin- 
gentia ,  etiamsi  lenia,  ferre  videtur,  quare  modo 
nutriens  commendamus  decoct.  alb.  Syd. 

Bie  6—10  B  ec.  Lingua  Ut  humidior,  crustae 
deciduae  sunt.  Pergimus. 

Bte  10—20  Bec,  Quotidie  melius  se  habet,  al¬ 
vus  ceteroquin  regularis  ,  nunc  postremis  quinque 
diebus  stricta  est ,  quare  clysma  applicatur. 

Bte  20—30  Bec»  Jam  per  paucas  horas  e  lecto 
surgit ,  viget  appetitus ,  alvus  sana  est ,  sed  ae¬ 
ger  debilis  adhuc ;  utitur  interea  gelatina  lichen, 
Island,  cum  syr.  cort.  aur. 

Bte  1 — ^20  Januar.  1832.  Pergimus  roborando, 
post  gelatinam  lichenis  Island.  usus  est  infus. 
cort.  peruv. ,  dein  transitum  fecimus  ad  decoctum 
cort.  per.  cum  lichene  Island. ,  quibus  per  aliquot 
tempus  adhibitis ,  sanatus  Nosocomium  reliquit. 

In  hoc  aegro  concurrebant  omnia ,  ad  morbum 
nervosum  procreandum.  Causae  praedisponenles 
enim  erant  corpus  gracile,  systema  ossium  tenue, 
cutis  et  s.  p. ;  occasionales ,  vigiliae  protractae.  Pri¬ 
mis  diebus  laborabat  febre  continua  catarrbali  ^ 
Iit  tunc  putabam ,  brevi  autem  nata  sunt  illa 
symptomata  nervosa  ,  factus  est  morbus  cui  exacte 
nomen  dare  nescio.’  A  febre  nervosa  catarrbali 
nimis  distat,  propter  pauca  symptomata  catarrha* 
lia  ;  a  febre  nervosa  lenta  etiam  ,  non  erat  dolor 
occipitis,  neque  sudores  topici ,  attamen  cum  bac 
magis  convenire  videtur:  typhus  esset  dicendus, 
nisi  auctores  per  typhum  inlelligerent  febrem  cum 
stupore  et  adynamia  et  subita  virium  prostratio¬ 
ne,  natam  ex  miasmate  Nosocomiali ,  in  multis 
convenientem  cum  febre  Nosocomiali  putridi  in¬ 
dolis  a  Pringlio  descripta.  Typhus  est  morbus , 
qui  nascitur  in  Nosocomiis,  a  magno  numero  ae» 
grorum ,  vulnerum  suppurantium  ,  et  gangraenes- 
centium,  quibus  exhalationibus  miasma  forma¬ 
tur  ,  quod  vehiculum  hydrocarbonium  habere  vi¬ 
detur,  ut  probavit  CL  Brugmans.  Hicce  typhus 
bellicus  .  dicitur  ,  quia  plerumque  in  bello  ,  post 
proelia  observatur,  in  Nosocomiis  illis  plenis,  ubi 
miasmate  illo  etiam  sanissimi,  levi  vulnere  afflic¬ 
ti  ,  afficiuntur  et  lypbosi  fiunt.  J.  F.  Akkerman  , 
von  der  Natur  des  ansleckenden  Typhus,  Heidel* 

ber^  1814,  statuit  miasma  illud  formari  ab  aethere 
nervosD  expanso,  hydrocarbonio  juncto ,  volatile 
reddito  ?  Differentia  autem  existit  inter  typhum 
contagiosum  bellicum,  a  miasmate  Nosocomiali  na¬ 
tum  ,  et  typhum  non  contagiosum ,  natum  ex  de¬ 
bilitato  systemate  nervoso ,  et  aequilibrio  sublato 
inter  systema  nervorum  et  alia  systemata  ,  et  dum 
talis  typhus  est  febris  stupore  et  sopore  notata , 
hocce  morbo  aegrum  laborasse  credo.  In  cura¬ 
tione  initium  fecimus  a  refrigerantibus,  praesertim 
aceto  ,  quod  magnae  in  typho  est  utilitatis;  non 
autem  ut  antisepticum ,  ut  ostendit.  Doct,  Aroy 
( over  het  gebruik  van  den  azijn  in  den  Typhus 
Amst.  )  sed  ut  refrigerans  leniter  incitans,  dia¬ 
phoreticum,  Parrot  prof.  Dorpatiensis  idcirco 
acetum  in  typho  praestare  censet,  propter  com» 
plicationem  biliosam.  Haec  tamen  complicatio  bi^ 
liosa  in  hoc  aegro  non  erat ,  et  rara  est ,  ut  mo¬ 
net  A,  J.  Verbeek ,  in  dissertatione  de  usu  aceti 
interno  in  typho  nervoso  contagioso,  L.  B.  1818, 
qui  chemice  acetum  agere  credit,  nempe  princi¬ 
pio  oxygenetico  carbonium  oxydari  et  hydroge- 
nium  expandi.  Quidquid  sit  egregium  praestat 
usum  acetum  in  typho ,  et  solo  hoc  remedio  aegri 
typhosi  saepe  sanantur;  quod  etiam  in  nostro  aegro 
fortasse  locum  habuisset ,  nisi  haberet  corpus  de¬ 
bile ;  decimo  enim  jam  morbi  die  nobis  slimulan- 

te  efficaciore  opus  erat^  ne  aeger  succumberet,  et 
denique  torpore  aucto  ad  magis  stimulantia  va- 
ler,  i  camphor, ,  adscendimus ,  quorum  ope  con¬ 
valuit  :  sed  usu  fructuum  crudorum  in  pristinum 
incidit  stuporem,  eademque  methodo  feliciter  ite¬ 
rum  curatur.  Adstringentia  non  ferre  potuit , 
semper  etiamsi  post  lenia  adstringentia  sequeba¬ 
tur  siccitas  oris  et  linguae ,  calor  cutis  univer¬ 
salis,  cum  respiratione  frequenti,  et  vehementior 
exacerbatio ;  sicut  denique  ad  nutrientia  modo 
esset  confugiendum,  quibus  convaluit.  Irregularis 
admodum  in  hac  febre  erat  exacerbatio ,  nunc 
vespertina,  nunc  matutina,  nunc  longior,  nunc 
brevior,  pulsus  valde  inaequalis,  et  decrescente 
pulsu ,  increscebat  delirium.  Regulariter  per  lo¬ 
tum  morbi  decursum  quotidie  alvum  deposuit  par¬ 
cam  ,  nunc  liquidam,  nunc  fere  sanam.  Sopo¬ 
rem  et  apathiam  quam  Doct.  Beckers  (over  den 
typhus)  in  omnibus  fere  suis  militibus,  typho  Ia* 
borantibus  observavit,  etiam  in  nostro  aegro  ob¬ 
servavimus  ;  etiamsi  respiratio  erat  frequens ,  cutis 
calida  sicca  ,  pulsus  frequens  parvus  debilis,  ta¬ 
men  semper  quaestioni ,  quomodo  vales  ,  respon¬ 
det ,  »het  schikt  nog  al. Tussis  sicca  molesta 
quidem  erat ,  sed  indicationi  nil  mutare  potuit , 
dum  erat  symptoma  accidentale. 

Febres  intermittentes  quartanae. 

Mense  Novembris  et  Decembris  praeter  afFecllo- 
nes  catarrhales ,  ut  diarrbaeam  catarrhalem ,  ca- 
tarrhos  pulmonum,  et  s,  p,  praecipue  observa vi« 
mus  febres  intermittentes  quartanas.  Hae  febres 
quartanae  plerumque  ortae  erant,  ex  neglecta  cu¬ 
ra  autumnalium  intermittentium.  In  duobus  aegris 
biliosis  erant  complicatae,  dum  cutis  flavo  colore 
erat  tincta,  oculi  conjunctiva  paululum  flava,  lin¬ 
gua  sicca  flavo  muco  obducta  ,  amarities  oris, 
appetitus  deletus ,  alvus  stricta.  In  his  egregii 
erant  usus  decoctum  gram.  tamar.  cum  cremor, 
tart.  vel  pulp.  cassiae,  pulp.  tamarind.  aliaque 
acidula  eccoprotica ,  quibus  remediis  nobis  conti¬ 
git  complicatam  in  simplicem  reducere  febrem, 
quo  facto  ope  sulph.  quinin,  febris  sublata  est 
et  port  usum  cortic.  peruv.  in  substantia,  perfec¬ 
te  convaluerunt,  Gaeterae  autem  sine  ulla  erant 
complicatione,  quare  hae  promptum  cortic.  per. 
usum  requirebant ,  et  quia  pertinaces  esse  sole¬ 
bant  post  administratam  su/ph.  quinin. ,  statim 
transitum  fecimus  ad  cort.  Peruv.  rubrum,  cujus 
prudenti  administralione  convaluerunt. 

Dysphagia» 

Hoc  tempore  tractandum  in  Nosocomio  habui¬ 
mus  senem  60  annorum.  Hic  per  tres  annos  la¬ 
boraverat  difficili  deglutitione,  quae  quotidie  dif¬ 
ficilior  evadit.  Die  30  Octob.  nostrum  intrat  No¬ 
socomium.  Yalde  emaciatus,  et  cachecticus  est, 
solida  ad  ventriculum  pervenire  non  possunt,  li¬ 
quida  leniter  calefacta  ingeruntur;  locus  ubi  in 
oesophago  impedimentum  est,  non  longe  a  ven¬ 
triculo  distat.  Diagnosis  difficilis  est,  fortasse  a 
scirrho ,  fortasse  a  glandulis  vicinis  tumentibus ; 
praescribuntur  pilulae  ex  extr.  cicut.  et  mere.  dulc. , 
et  commendantur  juscula  carnium.  Admodum  du¬ 
bia  est  prognosis,  per  tres  annes  malo  jam  labo-^ 
ravit,  multos  medicos  jam  consuluit,  ^mullisque 
usus  est  medicamentis.  Hacce  methodo  per  qua« 
luor  hebdomades  pergit,  quotidie  alimenta  propi¬ 
nantur  mucilaginosa  nutrientia  ,  sed  eodem  in  sta¬ 
tu  manet ,  liquida  facilius  quam  antea  deglutit , 
admodum  debilis  et  emaciatus  est,  cum  pulsu  de¬ 
bili  ;  alvum  quotidie  fere  deponit  plerumque  li¬ 
quidam.  Ultimis  diebus  Mensis  Novembris  febre 
corripitur  intermittente  quotid. ,  quae  post  aliquot 
dies  ope  sulph.  quinin.  sublata  est.  Queritur  non¬ 
numquam  de  subitanea  anxietate. 


23 


Die  1  Becemhms»  Matutino  tempore  subito 
anxietate  corripitur,  immobilis  jacet,  mutatur  fa» 
ciei  color,  quae  pallidissima  fit,  marginibus  cae¬ 
ruleis  circa  oculos ,  oculi  obfuscati ,  os  semi  aper¬ 
tum ,  ex  quo  exhalatur  odor  cadaverosus  ingra¬ 
tus,  respiratio  quamvis  rara,  pergit,  pulsus  nul¬ 
lus:  nos  adstantes,  aegrum  morientem ,  denique 
mortuum,  credimus,  sed  redit  sensim  sensimque 
pulsus ,  oculi  clari  fiunt ,  disparet  color  pallidus 
cadaverosus,  sensus  organa  iterum  agunt,  quaes¬ 
tionibus  debili  voce  respondet,  vidit  ct  s.  p.  et  vi¬ 
vit  ut  antea.  Sed  admodum  debilis  factus  est , 
quare  modo  nutrientia  commendantur  ut  de- 
coct.  alb.  Sydenb. 

Mense  Decembris  quotidie  fere  rediebant  illi 
insultus  asphyclici,  apparet  tunc  mortuus,  exhala¬ 
tur  odor  foetidissimus ,  et  sponte  faeces  et  urina 
dejiciuntur,  abest  sensus  et  motus,  sed  post  ali¬ 
quot  tempus  tamen  ad  vitam  quasi  redit.  Non 
utitur  nisi  decocto.  Alb.  Syd. 

Mense  Januarii  melius  se  habebat,  notabile  erat 
illum  post  primum  illum  insultum ,  solida  aeque 
ac  liquida  bene  deglutire  posse,  nunc  etiam  ali¬ 
mento  quocumque  utitur,  praescribimus  corticem 
peruv.  et  lich.  Island. ,  sed  probavit  eventus  haec 
non  bene  ferri,  quare  modo  decoct.  alb,  Syd® 
continuo  adbibetur* 

Mense  Fehrumii  pejus  se  habet  admodum  hec- 
ticus  fit  et  singularem  repraesentat  figuram  ,  dum 
ita  emaciatus  est ,  ut  ejus  caput  cranium  modo 
culi  tectum  referat,  caput  praeterea  nudum,  ca¬ 
pillis  orbatum  est ,  propter  pediculorum  legionem , 
nihilominus  miser  ille  senex  arrogantiae  plenus 
est  et  etiamsi  semimortuus,  doctis  verbis  narranda 
tradit.  Tandem  autem  die  3  Martii  hectice  mor¬ 
tuus  est.  Cadaveris  sectione  patuit  adesse  carci¬ 
noma  exulcerans  in  parte  cardiaca  oesophagi. 
Videtur  porro  dysphagia  primo  orta  esse  a 
scirrhosa  cardia ,  quae  tumens  et  dura ,  alimento¬ 
rum  impedivit  transitum.  Tandem  autem  tumor 
scirrhosus  inflammatus ,  ruptus  et  mutatus  est 
in  ulcus  carcinomatosum ,  quo  spatium  ma¬ 
jus  facium  est  ad  transitum  alimentorum :  haec 
ergo  ratio  esse  videtur ,  quare  post  hanc  erup¬ 
tionem  solida  deglutire  potuerit.  Eruptione  hu¬ 
jus  tumoris  scirrhosi  etiam  explicatur  odor  ille 
ingratus;  quare  autem  subito  asphyxia  saepius  de 
die  redeunte  corripiatur,  non  explicare  ausus  sum. 
Fortasse  ab  ichore  rodente  nervos  intestinorum 
aflicienle  ;  sed  quare  tunc  redeat  per  interval¬ 
la  ,  dum  supponendum  est  ichorem  semper  plo¬ 
rari,  nescire  me  confiteor. 

Alteram  quam  observavimus  dysphagiam  erat 
in  sene  61  annorum,  qui  in  provecto  morbi  sta- 


dio  ad  nos  venit ,  jam  valde  debilis  erat ,  et  nul¬ 
la  ,  nisi  palliativa  instituenda  erat  medela.  Post 
sex  hebdomades  bectice  mortuus  est :  cadaveris 
sectione  invenimus  ulcus  acrem  humorem  serosum 
plorans,  in  media  oesophagi  parte. 

Inflammationes. 

Hac  hyeme  frustra  frequentes  exspectavimus  in¬ 
flammationes,  hyems  enim  mitis  fuit  et  corpora 
Leidensia  in  genere  ad  morbos  sthenicos  fere  in¬ 
epta  sunt.  Leidensium  nempe  illa  classis,  quae 
auxilium  in  Nosocomio  petit  vitam  ducit  seden¬ 
tariam  ,  domi  munera  sua  perficiunt ,  praecipue 
illi  qui  dicuntur  greinwevers ,  a  lecto  mane  ser¬ 
punt  ad  sellam  textoriam  ,  atque  vesperi  per  ean¬ 
dem  viam  iterum  cubitum  eunt ,  vel  si  domum 
relinquunt,  fere  semper  ebrii  redeunt:  adimplent 
praeterea  corpora  potionibus  tepidis,  infusionibus 
coffeae.  Alimenta  sunt  praesertim  solanorum  tu¬ 
bera;  carne  non  vescuntur,  nam  etiamsi  non  de¬ 
sit  pecunia ,  tamen  malunt  hanc  adhibere  ad  lar¬ 
gum  spiritus  frumenti  usum  ,  sed  pisces  fere  cor¬ 
ruptos  qui  saepe  parvi  sunt  pretii,  pro  deliciis  ha¬ 
bent.  Ex  his  facile  intelligitur  in  corporibus,  tali 
vivendi  genere  et  victu ,  cachecticis  et  scrofulo- 
sis ,  inflammationes  puras  raras  esse.  Tres  modo 

inflammaliones  veras  hac  hyeme  observavimus  , 
quarum  prima  erat  in  operario ,  qui  munera  sua 
rure  peragebat,  altera  in  ruslico  ,  tertia  in  pere» 
grino. 

Primus  ille  operarius  55  annorum ,  ante  aliquot 
dies  catarrho  afficitur;  dolorem  habet  pectoris, 
tamen  duro  labore  munera  sua  perficere  pergit, 
tandemque  dolore  pectoris  afficitur  intenso  et  fe¬ 
bre,  medicum  consulit.  Y.  S.  instituitur  die  15  et 
17  Januar.  ad  unc.  xij ;  emollientia  praescribuntur» 

Die  18  Januar,  In  Nosocomium  L.  B,  suscep¬ 
tus  est ,  ae  rumque  primo  vidimus.  Est  vir  ro¬ 
bustus  duro  labore  firmatus ,  temperamenti  san¬ 
guinei.  Hubent  facies,  oculi,  calet  universum  cor¬ 
pus,  respiratio  frequens  difficilis,  febris  continua, 
dolor  pectoris  oblusus  tussi  auctus ,  sensus  impo¬ 
tentiae,  anxietas,  pulsus  frequens  mollis  debilis, 
lingua  nares  et  fauces  interne  siccae,  exanthema 
circa  os  et  nasum ,  ad  digitos  et  manus,  silis  mag¬ 
na,  alvum  deposuit  liquidam  mucosam,  nondum 
sputa  critica  prodeunt,  sed  mucus  tenuis  bron¬ 
chialis,  Medicamen  diluens  emolliens  jam  propi¬ 
natum  repetitur.  Sanguis  heri  missus  tenuem  ha^ 
bet  crustam  inflammatoriam. 

Vesperi  hora  8.  Exacerbatio:  pulsus  magis  ci¬ 
tatus  subdurus,  cutis  madida,  prodeunt  sputa  cri¬ 
ticis  similiora  ,  quare  venam  secare  non  ausi  su- 


mus,  praelerea  maxime  abhorret  a  venae  sectio¬ 
ne,  quia  a  V.  S.  extra  Nosocomium  instituta, 
brachium  sinistrum  paralyticum  factum  est  et  valde 
dolet ,  sicut  nisi  intenso  dolore  c  situ  moveatur , 
quare  precatur  ne  sibi  V.  S.  institueretur;  nobis^ 
tamen  proposuimus  nocte  aegrum  visitare  ,  ut  vi¬ 
deremus  an  V.  S.  necessaria  esset  nec  ne. 

Nocte  hora  12,  Pulsus  magis  sedatus,  mollis, 
magno  conamine  sputa  ejicit,  quae  crassiora  sunt,- 
post  sputum  ejectum  levamen  percipit ,  et  saepius 
in  somnum  incidit. 

D  ie  19  Jan,  Respiratio  crebra  stertorosa,  spu¬ 
ta  non  amplius  ejicit,  sputa  ejecta  examine  pa¬ 
lent  non  critica  et  pejoris  habitus  esse,  quam 
nocte  credidimus,  pulsus  frequens  debilis,  anxie¬ 
tas  ,  dolor  pectoris ,  alvus  liquida  ,  urina  cum  se¬ 
dimento  albo  crasso :  ad  promovendam  expeclo- 
rationem ,  et  vires  excitandas  praescribuntur  pulv, 
ex  sulph.  aur.  antim.  et  caphur.  aa  g»**  vj  ,  j)ro 
])Olu  aqua  hord,  cum  vino  albo,  derivandi  fine 
emplastra  canlhar.  ad  pectus  applicantur;  inspi¬ 
rantur  porro  vapores  humidi  ex  infus.  flor.  samb. 
cum  aceto  calido. 

Vesperi.  Pulsus  mollis  frequentior ,  anxietas , 
respiratio  stertorosa,  tussis  minor. 

I)  ie  20  Jan.  Continuo  anxius  est  ,  respiratio 
sleilorosa  adhuc ,  sputa  nocte  ejecit  tenuia  mu- 

cosa ,  nunc  autem  plane  cessavit  excrelio  ,  pulsus 
multo  minor,  et  debilior  est,  praescribimus  pul¬ 
veres  ex  Mercur.  Dulc.  gr.  vj ,  cum  opii  gr,  iv« 
Vesicans  applicatum  epidermidem  non  affecit,  qua¬ 
re  vesicantia  dupla  magnitudine  applicamus,  sina¬ 
pismis  tecta. 

Vesperi  hora  8.  Sopor  adest ,  respiratio  fre- 
qiientior  parva ,  suspensa  per  intervalla ,  sterlo- 
rosa ,  deglutionis  impotentia ,  et  si  ingeratur  me¬ 
dicamen  suffocationis  symptomata ,  facies  collap¬ 
sa,  hippocratica ,  oculi  obfuscali,  animi  absentia, 
pulsus  debilis  parvus  intermittens,  sudor  copio¬ 
sus  praecipue  capilfs.  Per  longa  intervalla  silet 
respiratio,  tandemque  frustra  attenditur,  pulsus 
debilissimus  adhuc  tangitur ,  sensim  sensimque  de¬ 
crescit,  non  amplius  sentitur,  et  moritur  aeger, 

‘  Cadaveris  sectio  instituta  est.  Habitus  cadave¬ 
ris  externus  talis  erat ,  qualis  morbo  acuto  de¬ 
functo  proprius  est,  facies  collapsa  colore  caeruleo 
rubro  tincta,  corpus  non  emaciatum,  musculosum. 
Pulmones  pleurae  adhaerebant ,  pulmo  dexter  to^ 
tus  bepatisatus,  durus  erat  et  volumine  auctus; 
sinister  mollis  admodum  factus ,  pro  parte  humore 
seroso  impregnatus  erat,  dum  ex  incisionibus  in 
parenchymate  factis ,  serum  spumans  effluebat. 
Cetera  intestina  sana.  Ventriculus  cordis  dexter 
sanguine  coagulato  repletus. 

Aeger  ille  erat  vir  robustus  rudis,  qui  fere 
numquam  aegrotaverat ;  peripneumonia  alFectus 
primo  medicum  consulere  noluit  et  sexto  demum 
die,  ubi  dolore  intenso  et  anxietate  auxilium  pe¬ 
tere  cogitur,  medicum  vocat,  ut  postea  mihi  nar¬ 
ravit  familia.  Morbus  igitur  jam  protractus  et  du¬ 
biae  prognosis  erat. 

Nihilominus  nimiam  fidem  habuimus  in  crisi  secu¬ 
tura  per  sputa ,  et  verebamur  ne  venae  sectione  cri- 
sin  turbaremus  ,  dum  patet  a  posteriori  crisin  non 
secutam  esse.  Mercurium  opio  junctum  dedimus, 
ut  facilius  lympha  plastica  in  pulmonum  parenchy¬ 
mate  effusa,  absorberetur.  Monendum  autem  est 
morbum ,  praecipue  jam  ante  adventum  in  No¬ 
socomium  neglectum  fuisse ;  pulmo  enim  dex¬ 
ter  ,  hepate  ipso  durior ,  et  in  massam  aequalem 
totus  mutatus  erat  ,  dum  vix  credendum  est  pul¬ 
mones  duorum  dierum  spatio  tantopere  mutatos 
esse.  Hanc  peripneumoniam ,  etiamsi  infausto  e- 
ventu  tractatam ,  reticere  nolui ,  quia  in  hac  his¬ 
toria  infaustae  aeque  ac  felices  curationes  sunt 
tradendae. 

Altera  peripneumonia  in  sene  68  annorum ,  feli¬ 
citer  venae  sectione  et  regimine  antiphlogislico  sa¬ 
nata  est. 

Pleuritidem  observavimus  in  rustico  26  annorum, 
etiam  apparatu  anliphlogistieo  sanatam.  Erat  au- 

iem  pleuropncumonia  dicenda ,  nam  pulmones  ab 
inflammatione  non  omnino  liberos  fuisse  patuit » 
ex  copiosis  sputis  mucosis,  dein  purulentis,  quae 
sputa  critica,  a  nobis  promovebantur,  expecto¬ 
rantibus  ut  V.  g.  sulpli.  aur.  antim. ,  et  brevi  con¬ 
valuit  aeger. 

Altera  pleuritis  erat  in  peregrino  quodam  54  an¬ 
norum,  habitu  corporis  musculoso,  robusto,  tem¬ 
peramento  sanguineo,  cliolerico,  Oe  vehementi 
lateris  dolore  queritur,  continuo  febricitat,  os 
siccum  ^  lingua  sicca  crusta  crassa  obsessa ,  pul¬ 
sus  frequens,  subdurus.  Sapor  oris  ingratus,  ab¬ 
domen  durum  erat.  Yenae  Sectiones  instituuntur, 
et  interne  eccoprolica  et  purgantia  antiphlogisti- 
ca  propinantur,  quia  aderat  complicatio  gastrica. 
Cessat  dolor  post  tres  dies,  neque  redit,  jam  e 
lecto  surgit ,  sed  nocte  quarti  diei  inopinate  mor¬ 
tuus  invenitur.  Instituta  est  cadaveris  sectio,  pul¬ 
mones  reperti  sunt  pro  parte  hepatisalio 

JIaemoptoe. 

Mense  Martii  et  Aprilis  haemoploen  observavi¬ 
mus;  et  primo  quidem  in  puella  24  annorum,  bo¬ 
no  corporis  habitu ,  plethorica ,  facie  rubente , 
quae  post  neglectum  calarrhum  pulmonum,  hae- 
moploc  afficitur.  Quotidie  nunc  cum  sensu  ardo- 


ris  in  pedore ,  d  sapore  oris  dulci ,  spula  multa 
ejicit  mucosa  sanguinolenta ,  praeterea  omnia  fere 
vomitu  rejicit,  menses  sunt  suppressae,  pulsus  ple¬ 
nus  frequens ,  vespere  febrilis.  Instituuntur  du¬ 
rante  morbo  parcae  venae  sectiones;  interne  de¬ 
mulcentia,  sedantia  dantur, vel  etiam  ad  vomitum 
coercendum,  minuendum,  mixtura  Riverii,  quam  , 
felici  cum  eventu  adhibuimus,  etiamsi  vomitus  es¬ 
set  non  a  debilitate ,  sed  sympathicus.  Tempore 
menstruationis  solito ,  venae  sectionem  ad  pedem 
instituimus ,  adhibitis  simul  pediluviis ,  et  quia 
systema  vasculorum  debito  citatius  erat,  bono  cum 
effectu  digit,  purpur.  adhibuimus.  Sub  hac  cura 
sensim  sensimque  sputa  pura  fiunt ,  non  sanguine 
mixta ,  sputa  sunt  mucosa  alba  ,  minuitur  dein 
sputorum  excretio ,  et  sub  continuo  usu  demul¬ 
centium ,  perfecte  convaluit  spatio  4  hebdomadum. 

Exitus  haemoploes  pejor  erat  in  puella  18  an¬ 
norum  ;  post  catarrhum  etiam  haemoptoe  afiicilur, 
est  autem  habitus  gracilis  phthisicus,  sterno  appla- 
nato,  colore  faciei  distincte  rubente;  nata  est  ex 
parentibus  phthisicis ,  et  phthisi  ipsa  defunctis.  De¬ 
mulcentibus  variis,  venae  sectionibus,  digitali  purp. , 
antispasmodicis  et  expectorantibus ,  ab  haemoptoe 
sanata  est,  sed  in  phlhisin  delabitur  et  hodie  jam 
febre  hectica  corpus  depascitur. 

In  auriga  denique  40  annorum  fausto  eventu 


haemoptoen  curavimus.  Ante  octo  annos  a  ter® 
rore  subitaneo  haemoptoe  afficitur  valida  ,  decies 
spatio  sex  dierum  haemorrhagiam  sanguinis  rubri 
spumentis  satis  largam  ex  pulmonibus  patitur , 
exinde  autem  Venae  Sectionibus  et  demulcentibus 
sanatur ;  postea  autem  omni  biennio  haemoptoe 
laboravit.  Nunc  iterum  haemoptoicus  Nosocomium 
intrat  die  8  Maji,  Est  vir  sanguinei  temperamen¬ 
ti,  corpore  pleno,  statura  magna,  colore  faciei 
rubro,  oculi  sunt  clari  caerulei,  paululum  ruben* 
tes ;  pulsus  hodie  est  aequalis ,  sanus ,  tussin  pa¬ 
titur  et  sputa  ejicit  sanguinolenta.  Praescribitur 
decoct.  allh.  cum  syr.  Rliaead.  potulenta  demul* 
cenlia  sed  frigida,  pediluvium  adhibetur,  et  V.  S. 
instituitur,  silus  erectus  commendatur, 

Bie  9  Maji,  Sputa  sanguinolenta  mucosa ,  pul¬ 
sus  aequalis,  appetitus  bonus,  pectoris  dolor  mi¬ 
nor  est ,  queritur  de  vertigine  quare  parca  V.  S. 
instituitur,  alvum  non  deposuit,  additur  decocto 
allh,  manna. 

Bie  10  Maji.  Sputa  minus  sunt  sanguinolenta, 
pulsus  paululum  contractus,  alvum  postremis  die¬ 
bus  non  deposuit :  praescribitur  eccoproticum  et 
decoct.  allh. 

Bie  11  Maji.  Idem  se  habet  ejus  status;  al¬ 
vum  non  deposuit  ,  sputa  ut  heri ,  neque  copio». 
su ;  clysma  applicatur  et  iteratur  decoct,  allh. 


B  te  12  Maji,  Alvum  parce  deposuit,  sapor  oris 
€st  ingratus,  appetitus  deletus,  sputa  minus  san¬ 
guinolenta  ,  praescribitur  decoct.  alth,  cum  elec- 
tuar,  lenit. 

Bie  18 — 20  Blaji,  Alvum  copiose  deposuit  post 
usum  electuarii  lenit. ,  alvus  nunc  regularis  est , 
appetitus  bonus ;  sputa  quotidie  minus  colorata 
fuere,  et  nunc  alba  mucosa  sunt,  in  demulcenti¬ 
bus  pergit  ct  sanatus  Nosocomium  reliquit. 

Vhth  is  is. 

Est  morbus  in  nostris  regionibus  frequens ,  qui 
quotannis  multos  necat  homines,  praesertim  juve¬ 
nes.  In  plerisque  phthisicis  quos  tractandos  ha¬ 
buimus,  infaustus  fuit  eventus,  quia  fere  non  nisi 
in  stadio  morbi  valde  provecto  in  Nosocomium 
veniunt;  hoc  in  casu  medela  nostra  est  paliiafiva, 
demulcens  anodyna ,  nam,  si  processus  iile  patho¬ 
logicus  in  pulmonibus  tantam  attigerit  altitudinem, 
revera  non  multum  expectamus ,  in  genere  sal¬ 
tem  ,  a  venenis  metallicis ,  quamvis  hodie  adhuc 
a  celebri  nostrae  patriae  medico  maxime  in  phthi¬ 
si  laudatis.  Sic  saccharum  Saturni  ob  pioprietateS 
venenatas,  colicas  proferentes,  raro  tuto  datur  in 
phthisi,  etiamsi  minimis  dosibus.  Exemplum  in 
Nosocomio  lioc  anno  vidimus.  Vir  54  annorum 

die  30  Octob.  in  Nosocomium  suscipitur,  post  prae¬ 
gressam  ante  aliquot  annos  haemoptoen ,  phthisi¬ 
cus  factus  est,  et  in  secundo  stadio  morbi  ad 
nos  venit.  Aeger  jam  emaciatus  est  atque  tussi 
molesta  quotidie  sputa  copiosa  ejicit;  propinantur 
pulveres  ex  extr.  hyosc.  et  rad.  ipecac.  et  quia  val¬ 
de  debilis  est ,  propinatur  nutriens ,  demulcens 
anodynum ,  gelat,  lichen.  Isi. ,  mucilag.  gum,  arab, 
et  syr.  pap.  alb. ,  et  aliquo  tempore  post ,  puly. 
ex  sem.  phelland.  aq. 

I)iQ  1  Novembris»  Sputa  copiosa  purulenta ,  nunc 
sanguine  atro  carbonisato  mixta  sunt ,  quare  hic 
praecipue  locus  esse  videbatur  usui  sacchari  Sa¬ 
tum,  ,  ut  vi  adstringente  vasculis  laxis  pulmonum 
tonus  daretur,  et  secretio  illa  abnormis  modifica¬ 
retur  ,  praescripsimus  ergo  acetat.  plumbi  gr.  ij. 
extr.  opii  aq.  gr.  iij.  in  duodecim  pulveribus,  bis 
de  die  pulv. ,  sicut  quotidie  J  gr.  assumeret.  Pri¬ 
mis  diebus  excretio  sputorum  purulentorum  minor 
erat ,  sed  aliquot  dies  post  sequitur  colica  satur» 
nina ,  quae  ita  pertinax  erat ,  ut  contra  hanc  dein 
per  totum  morbi  decursum  praecipue  medela  es¬ 
set  facienda.  Colica  illa  sanabatur  demulcentibus 
opio  junctis,  vel  clysmalibus  ex  amylo  cum  laud. 
liq,  Sydenh, ,  sed  saepius  redibat ,  iterumque  sa¬ 
nabatur,  aut  colicam  sanatam  obstipatio  alvina 
sequebatur.  Mense  Februario  periit.  Ante  duos  an- 


ilos  in  Nosocomio ,  et  saepius  extra  Nosocomium 
tales  noxios  vidi  effectus  ab  hoc  remedio.  In  ge¬ 
nere  statuendum  est,  phthisicos  provecto  morbi 
stadio,  non  talibus  torquendos  esse  remediis;  exem-* 
pia  exstant  ubi  in  casibus  desperatis  aegri  sanati 
sunt,  diaeta  nutriente  lactea,  ut  lacte  humano; 
et  ubi  sanatio  fieri  potest ,  unicam  spem  esse  in 
nutriendo  corpore  mihi  videtur  et  in  illis  medi¬ 
camentis,  singulae  diathesi  indicatis,  e*  c.  in  dia- 
thesi  scrofulosa ,  antiscrofulosa  ut  pulv.  Plumme- 
ri,  cicuta  et  s.  p. 

Faustioris  eventus  nostra  cura  fuit  phthiseos  tu¬ 
berculosae  in  viro  31  annorum.  Erat  ille  phthi¬ 
sicus  jam  in  secundo  morbi  stadio,  emaciatus, 
debilis,  cito  defatigatus,  minimo  motu  dyspnaea 
affectus ,  tussin  patitur  cum  excretione  mucosa 
primo ,  dein  paululum  purulenta ,  pulsus  plurime 
debilis  frequens ,  sudores  nocturni.  Per  longum 
tempus  in  nostro  adfuit  Nosocomio:  primo  tem¬ 
pore  usus  est  demulcentibus  nutrientibus;  deinde 
propter  habitum  scrofulosum ,  et  pulmonum  irrita¬ 
bilitatem  ,  nam  inspirationem  magnam  semper  tus  ¬ 
sis  sequitur,  praescribitur  pulv.  ex  extr.  cicutae, 
simul  cum  nutrientibus  demulcentibus  anodynis,- 
ut  decoct.  alb.  Syd.,  linctus  ex  mucil.  g.  arab, 
cum  syr.  pap.  alb. ,  cmuls.  amygdal.  et  s.  p. : 


deinde  per  longum  tempus  egregio  elTeclu  usus 
est  mixtura  sequente ; 

Exlr,  cicut.  dr.  |S. 

Aq.  Laurocer.  unc.  j. 

M.  D.  S.  20 — 40  guttul.  de  die. 

S;mul  autem  dictis  nutrientibus  utebatur,  sen» 
sim  sensimque  minor  facta  est  sputorum  excretio, 
quae  primo  adhuc  purutenta ,  dein  mucosa  facta 
est,  non  amplius  sudores  nocturni  aderant,  for¬ 
tiorem  se  sentire  incipiebat ,  et  quamvis  post  sex 
menses  demum  ab  introitu  in  Nosocomium  sanatio 
obtinuit ,  attamen  recuperata  sanitate  Nosocomium 
reli{[uit. 

Hoc  fete  tempore  notabilis  erat  aeger,  laborans 
torpori  in  omnibus  fere  functionibus.  Vir  erat  42 
annorum  strenuus  antea  potator:  torpent  omnes 
fere  functiones,  circulatio  tarda,  pulsus  tangitur 
rarus  tardus ,  alvus  larda ,  obstructiones  alvinae 
frequentes ,  urinae  incontinentia  aut  urinae  mis¬ 
sionis  impotentia ;  si  supra  ossa  pubis  vesica  pre¬ 
mitur,  urina  ejicitur,  semen  simul  cum  urina  ef¬ 
fluit  ,  lente  loquitur ,  torpent  et  sensus  organa , 
stupor  pedum ,  brevi  torpet  lotum  corpus.  Inci¬ 
tantibus  variis  usus  est  majori  minorive  effectu: 
primo  infus.  flor.  Amicae  cum  spir.  cornu  c*» 
dein  fol,  uvae  ursi ,  spir.  ihereb. ,  linctura  canlbar. 


et  s,  p;  conceditur  usus  modicus  spiritus  frumen¬ 
ti  cui  aeger  valde  assuetus  est ,  vesicanlia  ampla 
ad  spinam  dorsi  applicantur.  Non  multum  autem 
his  remediis  profecimus ,  et  feriis  Paschalibus  in¬ 
cipientibus  Nosocomium  insanatus  reliquit.  Causa 
hujus  mali  nobis  plane  incognita  fuit,  fortasse  a 
nimio  spiriluosorum  usu,  fortasse  a  nimio  coitu. 

Hysterica  passio. 

Mense  Februario  tractandam  habuimus  puellam 
hystericam  20  annorum.  Est  illa  rustica ,  tempe® 
ramenti  biliosi ,  pleno  corporis  habitu  ,  pulsu  con¬ 
tracto  debili.  Laboravit  ex  hoc  morbo  diversis 
aliis  ut  ictero  spastico,  colica  ,  tympanitide,  qua 
in  eo  fuit  ut  a  chirurgo  rustico  paracentesis  ab¬ 
dominalis  institueretur,  qui  credidit  adesse  asci- 
tidem ;  quod  minime ,  dum  mane  abdomen  non 
tumidum  erat  ,  ut  nobis  narravit ,  sed  praesertim 
vesperi,  ubi  abdomen  ad  insolitam  magnitudinem 
ut  gravidae  nono  graviditatis  mense  intumescebat. 
Nunc  quotidie  alTicitur  insultibus  illis  hystericis, 
quasi  epilepticis ,  vespere  anxietatibus  vexatur ,  do¬ 
lore  afficitur  abdominis,  et  abdomen  ipsum  tumet. 
Cura  terrore  saepe  e  somno  evigilatur.  Queritur 
de  obice,  vel  globo  in  faucibus,  et  etiam  ventri¬ 
culo  ,  qui  ex  abdomine  adscendit ,  porro  de  sen- 


su  ingrato,  quasi  aqua  frigida  a  capite  ad  pede^ 
juxta  spinam  dorsalem  flueret ,  et  de  aliis  symp-* 
lomalibus  nervosis.  Menstrua  regularia  et  copio¬ 
sa  sunt.  Adhibuimus  primo  asam  foet.  quam  au¬ 
tem  non  tulit  aegra  ,  anxietates  augebantur  hocce 
remedio:  administravimus  dein  pulv.  ex  fior.  zin¬ 
ci  ,  quibus  per  aliquod  tempus  adhibitis ,  bonos 
quodammodo  vidimus  effectus,  insultus,  anxietas 
minores  erant,  hilaritas  revertens,  appetitus,  ce- 
teroquin  deletus,  sanus  fiebat,  sed  morbum  ta¬ 
men  sanare  non  potuimus.  Post  aliquod  hebdo¬ 
mades  autem  febre  corripitur  intermittente  quo¬ 
tidiana,  statim  silent  insultus  hysterici,  quare  hanc 
febrem  sibi  relinquendam,  et  passivam  medelam 
adhibendam  esse  credimus:  per  novem  dies  jam 
febrem  passa  est ,  neque  redit  hysteria ,  adhibitae 
sunt  mixturae  resolventes ,  refrigerantes ,  ut  decoct., 
gram.  tamar. ,  etiam  leniter  diaphoreticae.  Dum 
autem  febris  in  continuitatem  vergebat,  illam  tol¬ 
lendam  esse,  censuimus.  Praescribuntur  pulv.  ex 
sulph.  quin.  gr.  xxiv,  quibus  adhibitis,  post  se¬ 
cundum  paroxismum  febris  sublata  est;  transitum 
fecimus  dein  ad  cort.  per.  in  decocto.  Post  ali¬ 
quod  dies  iterum  febris  revertit ,  nulla  est  nunc 
complicatio ,  quare  iterum ,  sed  promptiore  usu 
sulph.  Quin,  febris  tollitur,  silet  febris  et  hysteri¬ 
ca  passio ,  et  post  aliquod  hebdomades  sub  usu 

continuo  corl.  per.  convaluit,  et  ab  hysterica  pos- 
sione ,  aeque  ac  a  febre  sanata  Nosocomio  exiit. 
Huic  casui  convenit  Hippocratis  effatum,  >  A  con¬ 
vulsione  aut  tetano  detento,  febris  superveniens 
solvit  morbum,”  (Hippocr.  Aphor.  Sect,  IV.  Aph.  57.) 

Febres  intermittentes  vermales. 

Mense  Aprilis  et  Maji  multis  regnantibus  mor¬ 
bis,  etiam  febres  intermittentes  in  Nosocomio  ob¬ 
servavimus.  Notabile  est  hoc  tempore  intestina 
praesertim  affici ,  et  frequentes ,  fere  unicos  mor¬ 
bos  esse,  vomitus,  diarrhaeas,  colicas  saburra¬ 
les,  alias,  choleras  et  s.  p. ,  febres  intermitten¬ 
tes  etiam  gastricas,  quod  secus  non  ita,  nam 
vernales  plurime  catarrhales  esse  solent:  morbi  de¬ 
nique  non  erant  in  ratione  tempestatis  ,  non  enim 
calida  erat  tempestas,  sed  contra,  liumida  frigi¬ 
da  ,  vel  sicca  cum  vento  Euro  et  Borea.  In  No¬ 
socomio  ipso  non  magnum  febricitantium  nume¬ 
rum  habuimus,  sed  praesertim  illas  febres  obser¬ 
vare  potui  extra  Nosocomium ,  ubi  tunc  temporis 
multos  febricitantes  curandos  habui.  Plurimae 
quotidiani  erant  typi ,  ceterae  tertianae ,  rarae 
quartanae  et  erraticae.  Sequentia  symptomata  in 
plerisque  aegris  advenientibus  annotavimus.  Fa¬ 
cies  plerumque  pallida  paululum  flava ,  oculi  lan- 


guidi,  habiUis  laxus,  lingJia  sicca  muco  crasso 
obsessa ,  sapor  oris  ingratus  ,  amarus ,  vomituri» 
lio  nonnumquam  ,  appetitus  deletus  ,  alvus  stricta  , 
abdomen  tumidum  durum ,  pulsus  frequens  etiam 
in  apyrexia  quodammodo  incitatus ,  in  nonnullis 
exanthema  ad  labia  oris. 

Decursus  paroxysmi  ipsius  cum  horroribus  erat 
in  primo  stadio  validis ,  saepe  longis ,  praesertim 
de  dolore  dorsi  et  lumborum  querebantur  et 
post  paroxysmum  rigidi  saepe  erant  artus  extremi* 
Stadium  caloris  breve  erat  cum  sili  magna  ,  anxie* 
late ,  et  congestionibus  ad  caput ,  sed  tamen  ma* 
xime  diversum  in  diversis  aegris,  sic  etiam  in  sta¬ 
dio  sudoris  in  nonnullis  sudores  largi,  in  aliis  et 
plerisque  quidem  parci  erant. 

Paroxysmus  totus  in  aliis  terminabatur  sex  fere 
horis,  in  aliis  duodecim  et  pluribus.  Febres  ipsae 
facile  in  hydropem  transibant,  saepe  durante  fe* 
bre  pedes  jam  oedemalosi  fiebant,  et  varios  ae¬ 
gros  tractavimus  hydropicos  a  praegressa  febre  in- 
lermillente.  Medela  nostra  plerumque  prirno  fuit 
antigastrica :  administravimus  purgantia  ,  in  pjbleg- 
maticis  fortiora,  in  biliosis,  cholerieis  acidula, 
ut  v.  g.  decoct.  gram.  tamar.  cum  sulpb,  sod. 
salia  media  et  s.  p. :  hisce  alvus  promovebatur, 
materiesque  saburrales  expellebantur,  lingua  purior 
fiebat,  et  appetitus  sanus  restituebatur,  dcin  trans- 

ilum  fecimus  ad  resolventia,  ut  mixluras,  ex  extr. 
gram, ,  tarax.  ,  tart,  emet,  refracta  dosi  et  simili¬ 
bus  :  his  autem  remediis  febrem  admodum  perti¬ 
nacem  vincere  non  potuimus,  nisi  in  duobus  ca¬ 
sibus  ;  in  viro  nempe  39  annorum  biliosi  habitus , 
febris  intermittens  gastrica ,  dictis  symptomatibus 
notata  paucis  diebus  evanuit,  post  usum  decoct, 
gram.  tamar.  cum  sulph,  sodae ,  aliis  eccoproticis 
acidulis,  et  denique  amaris  brevi  convaluit  aeger  s 
etiam  in  puella  quadam  22  annorum  usu  resolven¬ 
tium  febris  siluit.  Caeterum  tamen  ad  corticem  Pe- 
ruv.  semper  erat  confugiendum ,  nam  raro  sponte 
evanuere,  et  post  febrem  complicatam  simplicem 
factam,  ope  sulph.  Ouinin.  tollenda  erat  febris,  et 
prompto  corticis  per.  diversis  formulis  usu  ,  sana¬ 
bantur:  diu  autem  cortex  erat  adhibendus,  quia 
facile  recidivus  fiebat  morbus.  Hinc  illinc  in  hac 
urbe  febres  illae  sub  larva  alius  morbi  prodibant ; 
ipse  autem  nullam  larvatam  hoc  tempore  observa¬ 
vi,  sed  autumno  praegresso  intermittentem  sub  lar¬ 
va  cholerae  tractandam  habui,  et  quamvis  hujus 
proprie  non  est  loci,  quia  non  fuit  in  Nosocomio, 
tamen  liceat  mihi ,  quia  non  ita  frequens  est , 
hujus  historiam  commemorare. 


fi 

Febris  intermittens  sub  larva  cholerae^ 

Rusticus  quidam ,  annos  32  circiter  natus ,  ma« 
ritus,  habitu  phthisico,  et  phthisi  ipsa  laborans  a 
duobus  jam  inde  annis,  die  17  Novembris  1831 
regnantibus  hoc  tempore  intermittentibus,  remit¬ 
tentibus,  gastrico 'Catarrhalibus ,  hora  meridiana 
derepente  corripitur  horrore  ac  frigore  brevi , 
quibus  mox  insequuntur  cephalalgia ,  nausea  ,  vo¬ 
mitus  et  diarrhaea ,  cum  sputorum  solitae  excretio- 
nis  suppressione  repentina.  Praescribitur  solutio 
pulveris  gummosi  cum  carbonate  Magnesiae. 

B  le  18  Novembris,  Mane  hora  8.  Apyrexia,  fa¬ 
cies  collapsa ,  Hippocraticae  non  dissimilis ,  lingua 
aphtosa  ,  parum  humida  ;  sitis  modica ,  appetitus 
nullus;  alvus  nulla,  tussis  nulla  neque  sputorum 
excrelio;  respiratio  cum  anxietate  quadam  perae  ^ 
ta ;  pulsus  lentus  debilis,  languor,  apathia. 

Hora  10.  Redeunt  omnia  pridie  observata  symp* 
tornata,  eodem  ordine,  ac  majori  vehementia  no¬ 
tata.  Alvus  enim  liquida  fere  continua  ;  anxietas 
et  lassitudo  summa.  Hicce  paroxysmus  in  lon¬ 
gam  noctem  protrahitur.  Ineunte  nocte  tamen 
cum  sudor  erat  profusus ,  symptomata  paululum 
minui  incipiunt.  Aegro  porrigitur  omni  semihora 
gr.  j  sulphatis  Quinin,  cum  pulvere  gummoso. 

l)ie  19  Novemh,  Post  noctem  inquietam  et  in¬ 
somnem  paroxysmus  qui  jam  solutus  'erat,  non 
rediit.  Eadem  remedia. 

Bie  20  Novemh»  Rediit  sputorum  excretio.  Lin¬ 
gua  rubra,  aphlis  deciduis.  Eadem  remedia,  qui¬ 
bus  per  14  dies  pergit  ,  simul  adhibitis  mucilagi- 
nosis,  post  quod  tempus  perfecte  convaluit 

In  his  larvalis  difficilis  saepe  est  diagnosis ; 
cognoscuntur  praesertim  ex  apyrexia ,  tempore  a 
morbo  libero ,  nam  si  febris  larvata  non  fuerit , 
non  tam  cito  post  choleram,  aut  apoplexiam  ae¬ 
gri  bene  se  haberent ;  dein  ex  constitutione  epi¬ 
demica,  regnantes  v.  g.  intermittentes  suspicionem 
larvae  valde  augent ,  certa  denique  fit  diagnosis 
a  periodica  reversione,  quod  tamen  signum  non 
semper  tuto  exspectatur,  quia  in  intermittente  sub 
larva  cholerae ,  aut  apoplexiae  tertius  paroxismus 
plerumque  lethalis  est.  Diagnosis  facta  maxime 
probatur,  si  usu  sulpliat.  Quinin.  morbus  silet. 
Sub  variis  larvis  intermittens  prodire  potest ,  Ut 
V.  g.  sub  larva  cholerae,  apoplexiae,  colicae, 
cephalalgiae,  ophtalmiae,  odontalgiae  et  s.  p.  nul¬ 
libi  autem  exemplum  memoratum  inveni,  inler- 
mittentis  sub  larva  ischuriae  aut  stranguriae,  qua 
ipse  laboravi ,  breviter  ideo  hanc  commemoran¬ 
dam  esse  putavi* 


Intermittens  suh  larva  Ischuriae» 


Regnante  anno  1826  Epidemia  Groningana  , 
etiam  in  diversis  hujus  regionis  pagis  grassaban¬ 
tur  febres  intermittentes  malignae  indolis,  praeser¬ 
tim  in  illis  pagis  qui  prope  terras  aggeribus  cir¬ 
cumdatas  (droogmakerijen)  siti  sunt.  Hoc  tempo¬ 
re  in  tali  pago  (Hazerswoude)  febre  illa  arripie¬ 
bar  ,  quae  praecipue  peculiaris  erat  a  diuturna 
sequente  debilitate  et  recidivis.  Post  sex  hebdo¬ 
mades,  iterum  febre  intermittente  afficiebar,  quae 
deinde  quinquies  recidiva ,  quinquies  etiam  subla¬ 
ta  fuit.  Yix  ab  ultima  recidiva ,  sanatus ,  mense 
Februario  anni  1827  subito  laborare  coepi  odon- 
talgia ,  remittente  ,  quae  matutino  tempore  hora 
circiter  nona  incipiebat,  cessabatque  hora  tertia 
post  meridiem.  Quum  per  duos  jam  dies  hunc 
dolorem  passus  eram ,  credidi  esse  a  dente  mo¬ 
lari  carioso  in  maxilia  superiore  et  extractione  do¬ 
lorem  sublatum  iri.  Post  extractionem  dentis  ca¬ 
riosi  dolores  manebant  continui  sine  ulla  remis¬ 
sione  ,  per  duos  dies  sequentes  iisdem  doloribus 
vexatus,  nocte  tertia  tandem  quiescebam  et  dolor 
sequente  die  matutino  tempore  evanuit:  hora  se® 
eunda  post  meridiem  post  urinae  missionem  do¬ 
lorem  percipiebam  in  urethra ,  qui  sensim  sensim- 

que  augebatur ,  et  dein  ad  vesicam  se  extende¬ 
bat  ,  tuncque  vehemens  erat ,  quasi  vesica  spas¬ 
mo  contraheretur:  continua  mingendi  necessitas, 
cum  dolore  insigni,  urinae  missio  fere  impedita, 
guttatirn  effluebat  et  in  vase  collecta  mixta  erat 
membranulis  et  striis  sanguineis,  rete  formantibus, 
ingravescebant  symptomata  usque  ad  horam  quin¬ 
tam  ,  ubi  decrescebant  et  hora  septima  post  uri¬ 
nae  missionem  restitutam ,  et  urinam  missam  cras¬ 
sam  ,  sanguine  coagulato  mixtam ,  placidus  seque¬ 
batur  somnus.  Ut  medicamen  administrabatur 
emuls.  Amygd,  et  extus  applicabantur  cataplasma¬ 
ta  emollientia. 

Altero  die  hora  secunda  post  meridiem  rediit 
paroxysmus  iisdem  symptomatibus ,  quod  et  ter¬ 
tio  die ,  post  quam  paroxysmum  autem  Medicus 
qui  me  curandum  habebat ,  cogitabat  de  febre 
larvata  et  sulph.  quinin,  propinabat ,  ita  ut  ante 
quartum  paroxysmum  usus  essem  scrupulo  j ;  non 
rediit  stranguria ,  urina  subito  clara  pura  fiebat , 
et  sub  usu  corticis  denique  perfecte  convalui. 

Hydrops^ 

Hisce  diebus  hydropicum  fausto  cum  eventu  cu¬ 
randum  habuimus ,  quare  de  hoc  morbo  ultimo 
loco  mentio  est  facienda.  Senex  annos  67  circi- 

ier  naius,  post  febrem  intermittentem  fit  hydro¬ 
picus.  Die  7  Maji  Nosocomium  intrat,  est  ille  va¬ 
lidi  salis  habitus,  tumet  abdomen  ascilide,  scro¬ 
tum  penes  et  membra  inferiora  valde  oedematosa 
sunt.  Indurationes  nullae  inveniuntur,  appetitus 
bonus ,  lingua  paucillum  obsessa ,  silis  magna , 
alvus  regularis  est ,  urinam  parce  mittit ,  pulsus 
debilis  est.  Ut  medicamen  aegro  administratur 
coct.  cort.  per. 

B  ie‘  8  Maju  Urinam  parce  misit  cum  sedimen¬ 
to  mucoso,  sitis,  oedema  auctum,  tussis  molesta; 
additur  decocto  cort.  per,  cremor,  tart,  dr.  ij , 
rob.  juniper,  unc.  j. 

Bie  9.  Copiosam  misit  urinam  et  melius  se  ha¬ 
bet,  sitis  minor,  pedes  oedematosi  primo  ruben¬ 
tes  ut  levi  eresypelate  alfecli,  deinde  per  par¬ 
vas  aperturas  in  cute ,  magnam  exsudant  seri  co¬ 
piam  ,  quam  sequitur  oedema  minor  pedum.  Que¬ 
ritur  autem  de  tussi ,  quam  fortasse  ab  hydrotho* 
race  esse  credimus.  Eadem  medicamina. 

Bie  10,  Magna  ex  pedibus  effluit  seri  copia  ,  uri¬ 
nam  copiosam  misit. 

Bie  11—15.  Non  amplius  ex  pedibus  serum  ef¬ 
fluit,  exanthema  exsiccat,  et  epidermis  desqua¬ 
matur  :  urinae  secretio  bona ,  magnam  quotidie 
urinae  copiam  mittit ,  iisdem  remediis  denique  per 
14  dies  adhibitis  totum  disparuit  pedum  et  femo- 

rum  oedema,  et  ascitis,  atque  sanatus  aeger  No¬ 
socomium  reliquit. 

Simplicibus  igitur  medicamentis  brevi  temporis 
spatio  ,  hunc  sanavimus  hydropem ,  in  quo  cortex 
per.  idcirco  praecipue  erat  indicatus,  quia  post 
febrem  intermittentem  ortus  erat.  Saepe  autem  in 
hydrope  post  intermittentem  non  sufficit  solus  cor¬ 
tex  peruv. ,  quod  vidimus  in  puella  14  annos  na¬ 
ta  ,  quae  post  febrem  quartanam  hydropica  fac¬ 
ta  ,  Mense  Martio  in  Nosocomium  suscepta  est.  Per 
longum  tempus  adhibuimus  corticem  per.  diureti¬ 
cis  junctum,  variabili  cum  effectu,  semper  ac¬ 
crescente  abdomine;  tandem  instituta  est  para- 
centesis  abdominalis,  post  quam  iterum  roboran¬ 
tia  diureticis  juncta  propinata  sunt:  post  14  dies 
iterum  propter  plenum  abdomen  instituitur  para- 
centesis:  serum  erat  purum,  non  coloratum,  nul¬ 
lae  indurationes  erant  inveniendae.  Adhibitis  postea 
variis  diureticis,  tamen  iterum  serum  in  abdo¬ 
mine  accumulatur,  dedimus  denique  gumm.  gutt. , 
quo  urinae  secretio  ita  aucta  est,  ut  abdomen 
nunc  sit  applanatnm  et  omne  oedema  his  diebus 
evanuerit  ,  hodie  autem  adhuc  in  Nosocomio  cu¬ 
ratur.  Caeteros  hydropicos  post  intermittentes  fe¬ 
liciter  cortice  Per.  sanavimus. 

MORBI  INFANTUM. 


Asthma  spasmod. 
Tussis  quinta  .  . 


7  6 


cum  atrophia 
—  catarrhalls  .  . 
Conyulsiones  .  . 


Hirudinibus  ad  pectus 
et  emollientibus  sa¬ 
nata. 

In  puero  cum  pleno 
corporis  habitu ,  ab¬ 
domine  turgente,  de- 
coct.  grara.  tamar. 
curato. 


Intus  pulv.  Plummeri, 
extus  vesicans  in  nu¬ 
cha  ,  collyrium  ano- 
dynum  emolliens. 

Fausto  eventu  adhi¬ 
biti  sunt  flores  zinci. 

Plerumque  admini¬ 
stravimus  Ipecac.re- 
fracta  dosi ,  in  puel¬ 
la  autem  septem  an¬ 
norum  ,  plethorica , 
haemoptoica  Y.  S. 
instituta  est,  et  in¬ 
terne  refrigerantia 
data  sunt. 


A  causa  verminosa. 

Ex  infanlum  aegrotantiunj  numero  ,  pauci  mor¬ 
bi  notabiles  suat ,  neque  etiam  magnus  numerus 
fuit,  ut  patet  ex  tabella,  breviter  ergo  de  his  di¬ 
cendum  erit  Mense  Novembris  nonnullos  '  lusse 
quinta  laborantes  curavimus ,  praecipue  adhibui¬ 
mus  Ipecac,  refracta  dosi  cum  extr.  hyosc.  bono 
cum  eventu ,  et  si  debiles  erant  cum  gelat,  lich. 
Island.  Mense  Martii  multas  inter  infantes  obser- 

varimus  febres  intermittentes ,  quae  plurime  fuga- 

\ 

bantur  amaris,  aut  cort.  per.  quia  multae  erant 
simplices,  nonnullae  autem  erant  gastricae  in  qui¬ 
bus  primo  eccoprotica ,  purgantia  administravimus 
et  ,  amaris  curae  finem  imposuimus.  Unicus  au¬ 
tem  casus  est  memorandus. 

B  ie  19  Martii  in  Nosocomio  auxilium  nostrum 
petit  mater  cum  puella  sex  annos  nata,  quam 
laborare  narrat  febre  intermittente  quot.  Hocce 
momento  febricitat  puella ,  pulsus  frequens  con¬ 
tractus,  lingua  albo  muco  tecta,  alvus  irregularis 
est:  credimus  esse  febrem  interm.  ,  quae  frequen¬ 
tes  hoc  tempore  erant  inter  infantes  et  facile  ama¬ 
ris  fugabantur;  praescripsimus  ergo  ^mixturam  re- 
solv.  amaram  cum  rheo.  Nobis  autem  proposui¬ 
mus  quotidie  domi  puellam  visitare,  ut  constet 
de  febris  indole. 

Bie  10  Martii,  Narrat  mater  puellam  ante  heb- 
domadem ,  per  quod  tempus  jam  aegrolaverat, 

perfecle  sanam,  bene  nutritam,  hilarem  fuisse. 

I 

Nunc  autem  febricitat  et  examine  patet  non  esse 

febrem  interra.  sed  subcontinuam  ;  facies  pallida , 

oculi  tristes,  pupilla  dilatata,  dicit  se  omnia  qua- 
V 

si  nebulis  circumdata  conspicere ,  nullam  tamen 
examine  obfuscationem  vidi ,  lingua  crusta  alba 
erat  lecta  ,  appetitus  nunc  nullus  ,  nunc  fame  ca¬ 
nina  non  dissimilis,  abdomen  tumidum,  durum, 
dolores  ventris  circa  umbilicum,  alvus  parca  mu¬ 
cosa  ,  sanguine  mixta,  per  intervalla  convulsiones 
vehementes ;  porro  tristis  est  et  continuo  lacrymas 
fundit  praeter  rationem  quamcumque.  Nobis  su¬ 
spicio  vermiutn  exoritur  et  puellae  administravi¬ 
mus  elecluarium  anthelmint.  ex  pulv.  sem.  santon. 
cum  syr.  aur. 

Bte  11  Martii,  Eodem  versatur  in  statu,  al¬ 
vus  manet  mucosa,  febris  perdurat,  nocte  fuit 
remissio,  convulsiones,  lacrymae  involuntariae, 
mobilitas  oculorum  quaedam  et  s.  p.  ,  continuo 
observantur,  non  autem  vermes  sunt  dejecti.  Sem- 
per  queritur  de  dolore  circa  umbilicum  ,  quare  ad 
hunc  locum  inunguendum  datur  ol.  Petrae.  Idem 
clectuarium. 

Bie  12  Martii  Remittit  febris,  dolor  minuit, 
per  alvum  longum  emisit  lumbricum.  Eadem  me 
dicamina  addito  rbeo. 

Dia  13.  Convulsiones  non  redeunt,  oculi  non 

amplios  obfuscalit  neque  mobiles  ila  ,  lingua  pu« 
rior,  appetitus  magis  aequalis,  plerumque  dele¬ 
tus  ,  semper  autem  adhuc  lacrymatur.  Alvo  deje¬ 
cit  tres  lumbricos  permagnos.  Iterantur  medi¬ 
camina. 

Bie  14.  Per  alvum  magnam  lumbricorum  co¬ 
piam  dejecit  numerum  viginti  superantem,  sistunt 
omnia  fere  symptomata  enumerata.  Iisdem  per« 
gimus, 

B  ie  15 — 16.  E  lecto  jam  surgit,  rediit  faciei 
color  et  liilaris  est  ut  ante  morbum ,  oculi  sunt 
clari  perfecte  sani,  alvus  nunc  liquidus,  quare 
ad  amara  tonica  transitura  fecimus,  et  die  21,  dum 
perfecta  sana  erat  illam  ultima  vice  visitavimus. 

In  rbacbitide  felix  semper  nostra  fuit  cura  ope 
olei  Jecor.  Aselli,  Hoc  remedium  empyrice  propi¬ 
natum,  dum  nil  certi  de  ejus  agendi  ratione  con¬ 
stat,  fausto  eum  successu  in  omnibus  nostris  rha- 
chiticis  adhibuimus,  Yerosimiliter  agit  principio 
amaro  -  bilioso ,  quo  digestio  perfectior  redditur, 
quamvis  contra  a  pingue  admixto-  diuturno  usu  in¬ 
testina  debilitantur.  Hinc  est  quod  illud  oleum 
jecor.  Aselli  ad  usum  medicum  optimum  sit ,  quod 
non  depuratum  a  mercatoribus  habetur,  in  quo 
illud  principium  biliosum  majori  copia  inest ;  mi¬ 
nus  valet  illud  quod  percolatum  dicunt  valde  pin¬ 
gue ,  et  ab  efficaci  principio  partim  orbatum. 

Morbus  maculosus  Werlhoviu 

Morbum  maculosum  Werlhovii  magno  gradu  vi* 
dimus  in  puella  6  annorum.  Facies  erat  pallida  , 
oculi  languidi,  labia  oris  caerulei,  lingua  alba, 
gingivae  scorbuticae,  ex  quibus  haemorrhagiae  pro¬ 
veniunt ,  odor  oris  foetidus,  petechiae  in  facie  et 
membris  ,  sed  praesertim  in  abdomine ,  quod  ex¬ 
terne  totum  caeruleo  -  rubrum  erat ,  pulsus  debilis^ 
Praescribitur  linctus  ex  syr.  pap.  rhaead.  cum  acido 
mur,  ad  gingivas  liniendas :  interne  decoct.  cort. 
per.  cum  acido  sulph,  et  vinum  rubrum.  Cutis 
lotiones  frequentes  adhibentur  cum  aqua  et  ace¬ 
to.  Hisce  remediis  intra  duos  hebdomades  resti¬ 
tuta  est  sanitas. 

Stomacace  scorbutica» 

Satis  frequentes  sunt  affectiones  scorbuticae, 
praesertim  stomacace  scorbutica  in  infantibus.  Fa¬ 
cile  hic  morbus  dignoscitur,  nam  antequam  illi 
infantes  os  aperiunt,  jam  percipitur  odor  peculia¬ 
ris  ille  scorbuticus  ingratus.  Hae  affectiones  scor¬ 
buticae  plerumque  comitantur  vel  potius  oriun¬ 
tur,  a  depravata  digestione,  alvum  non  deponunt, 
abdomen  tumidum ,  durum  ,  parva  nonnumquam 


salivatio  adest ,  vigeiile  appetitu.  Gingivae  par« 
vis  ulcusculis  albis  obsessae,  dentes  denudati,  sae¬ 
pe  cariosi  sunt  et  sanguinem  plorantes,  >  Cura  prae® 
seriim  constitit  in  alvum  restituendo  ,  intestina  ro¬ 
borando  :  hunc  in  finem  plerumque  dedimus  pur¬ 
gantia  ,  vel  mixturas  amaras  ,  resolventes  cum  rbeo , 
et  collutoria  adstringentia ,  antiseplica ,  ex  infu¬ 
sione  Rosar.  rubr,  vel  herbae  salviae  cum  acido 
muriatico  vel  linctus  ex  acid,  muriat.  cum  syrupo 
papav.  rbaead.  aut  meile  rosar,  ad  gingivas  lini¬ 
endas:  bisce  plerumque  bunc  morbum  sanavimus; 
in  paucis  casibus  amara  tonica  adstringentia , 
aut  cort.  Peruv.  adhibenda  erant,  ad  curam  ab* 
solvendam.  Praecipua  cura  habenda  est,  in  func¬ 
tionibus  laesis  instaurandis ;  nam  illae  affectiones 
scorbuticae  oris  symptomata  sunt,  non  morbus 
ipse:  qui  solis  gingivis  medicamina  adbibet,  nisi 
in  levissimo  morbi  arradii  ,  morbum  sanabit,  Io- 
telligitur  exinde,  quam  male  haec  vitia  illis  confi- 
(bintur  Chirurgis,  qui  nesciunt,  vel  quibus  non 
,  licet  ,  interna  praescribere  medicamenta  ,  nam  in 
bis  unica  sanationis  spes  est  habenda.  Exemplum 
onie  aliquod  tempus  vidimus  in  chirurgicis:  men* 
se  Januario  nempe,  in  Nosocomio  auxilium  petit 
mater  quaedam  cum  infante  1|  annorum;  queri¬ 
tur  infantem  jam  per  sex  hebdomades  affectum 
esse,  ulceribus  geniialiirm  el  ani,  liaeccc  in  dies 


increscere ,  quarrivis  quotidie  a  Chirurgo  visita¬ 
tur  ;  infante  examinato  patet-r  adesse  ulcera  ex« 
tensa  profuirda  scorbutica  labiorum  pudendorum 
et  vaginae,  dein  et  ulcus  scorbuticum  supra  anum; 
patitur  praeterea  haemorrhagias  ex  gingivis  scor¬ 
buticis  et  totum  corpus  hinc  illinc  obsessum  est , 
parvis  maculis  caeruleis,  petecbiis.  Infans  jam  de¬ 
bilis  et  laxus  est ,  facies  pallida  ,  alvus  saepe  stric¬ 
ta  ,  nunc  autem  ut  narrat  mater,  sana.  Prae¬ 
scripsimus  roborantia  antiscorbuticis  juncta  ,  et 
quidem  decoctum  cort.  Peruv.  cum  acido  sulphur. , 
vinum  Gallicum  rubrum,  et  extus  aquam  vegeto- 
mineralem.  Postero  die  infantem  visitamus ,  sed 
jam  mortuus  est  ,  verosimiliter  ex  larga  haemor¬ 
rhagia.  A  Chirurgo  ilio  adhibita  erat  aqua  ve¬ 
geto  -  mineralis,  et  cum  hoc  remedio  externo,  per 
sex  hebdomades  quotidie  ulcera  tegit,  quae  et 
quotidie  in  pejus  vergebant.  Quid  faciat  cora  ra¬ 
tionalis  in  hisce  malis,  etiamsi  fere  desperatis, 
probavit  cura  illius  morbi  maculosi  Werihovii , 
jam  memorati. 

Et  haec  sunt  commilitones  amicissimi,  quae 
breviter  annotavi  de  morbis ,  a  vobis  omnibus  hoc 
anno  in  Nosocomio  observatis :  nil  notabile  con¬ 
tinet  aliis  medicis  quibuscumque,  sed  fortasse  no¬ 
bis,  quia  postea  in  memoriam  revocabimus  gra- 
lum  illud  tempus ,  quo  curis  adime  hberi  ,  sub 

auspiciis  et  consiliis  praeceptorum  maxime  vene- 
randorum  ,  nostram  artem  addidicimus  et  praxin 
medicam  sub  illorum  praesidio  exercuimus. 

Sequerentur  quae  annotavi  de  Chirurgicis  et 
Obstetriciis,  nisi  res  inprovisae  me  haec  retinere 
juberent.  Hoc  mqnendum  esse  credidi,  quia  ca¬ 
piti  hujus  Dissertationis  legitur ,  Pars  Medica ; 
hujus  ratio  est,  quod  prima  pars  jam  typis  es» 
set  exscripta,  antequam  consilium  mutavi. 


TANTUM. 


( 


I. 

i^x  febre  ephemera  benigna,  ceterae  explicari 
possunt  febres. 

I  r. 

Febris  intermittens  prorsus  alius  est  naturae, 
quam  continua  quaecumcpie, 

III. 

Febrem  intermittentem  ad  morbos  nervosos  per¬ 
linere  credimus. 

I  V. 

Stimulis  praetcrnaturaiibus  corpus  assuescit  ,  na¬ 
turalibus  numquam. 

V. 

]N ullum  exstat  remedium  specificum. 

VI. 

Epidemia  repjnans  omnes  fere  morbos  illius  in¬ 
dolis  participes  reddit* 

yii. 

Moderate  vivere,  optimum  est  Cholerae  Indicae 
prophylacticum. 

VIIL 

Diarrliaea  ,  vomitus ,  et  dolores  spastici  in  Cho¬ 
lera  Indica  symptomata  sunt ,  non  morbus  ipse. 

XI. 

Qui  non  est  bonus  medicus ,  bonus  chirurgus 
esse  nequit. 

X. 

Carcinoma  morbus  est  universalis,  non  topicus. 

XI. 

Carcinoma  insanabile  esse  credimus. 

XII. 

Placentae  expulsio,  in  plerisque  casibus  frustra 
a  naturae  viribus  exspectatur. 

